Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 III osastoa "Taloudellisesti vaikuttavat tullimenettelyt" koskevat ohjeet



Virallinen lehti nro C 269 , 24/09/2001 s. 0001 - 0050



Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 III osastoa "Taloudellisesti vaikuttavat tullimenettelyt" koskevat Ohjeet (2001/C 269/01) Asiakirjan viittauksilla tarkoitetaan kyseistä osastoa. Alkuhuomautukset: Kuten komission tiedonannossa tulliliittoa koskevasta toimintasuunnitelmasta on mainittu, ja kuten jäsenvaltioiden tullihallintojen edustajat ovat pyytäneet, ohjeet tulisi laatia sekä hallinnoille että talouden toimijoille täydentämään tullitoimintojen yksinkertaistamis- ja nykyaikaistamisprosessia. Nämä ohjeet eivät ole laillisesti sitovia; ne ovat luonteeltaan selittäviä. Niiden tarkoituksena on helpottaa jäsenvaltioita taloudellisesti vaikuttavia tullimenettelyjä koskevien uudistettujen säännösten oikeassa soveltamisessa. 1 LUKU USEAMPAA KUIN YHTÄ MENETTELYÄ KOSKEVAT YHTEISET PERUSSÄÄNNÖKSET 3 JAKSO Yhteisölupa (500 artikla) Yhteisölupaa koskeva hakemus on muissa kuin väliaikaisen maahantuonnin tapauksessa tehtävä tulliviranomaisille, joiden toimivaltaan kuuluu paikka, jossa luvanhakijan pääkirjanpito hoidetaan, mikä helpottaa kirjanpidon tarkastukseen perustuvaa menettelyn valvontaa, ja jossa tapahtuu ainakin osa niistä varastointiin, jalostukseen tai valmistukseen taikka väliaikaiseen vientiin liittyvistä toiminnoista, joita lupa koskee. Pääkirjanpidolla voitaisiin tarkoittaa kirjanpitoa, jota pidetään tullitarkoituksiin tarkoitettuna pääkirjanpitona ja jonka avulla tulliviranomaiset voivat valvoa ja tarkkailla menettelyä. 5 JAKSO Lupaa koskeva päätös (506 artikla) Hakijalle ilmoitetvaan päätöksestä myöntää lupa tai syistä, joiden vuoksi hakemus on hylätty, 30 päivän kuluessa tai tullivarastointimenettelyn yhteydessä 60 päivän kuluessa hakemuksen jättämisestä tai päivästä, jona tulliviranomaiset ovat vastaanottaneet pyytämänsä puuttuvat tiedot tai lisätiedot. Hakemuksen jättöpäivänä voitaisiin pitää päivää, jona tulliviranomaiset ovat vastaanottaneet hakemuksen. Luvan voimassaoloaika (507 artikla) Sisäistä jalostusta, tullivalvonnassa tapahtuvaa valmistusta ja ulkoista jalostusta koskevan luvan voimassaoloaika voi olla enintään kolme vuotta siitä päivästä, jona lupa tulee voimaan, paitsi jos muulle voimassaoloajalle on asianmukaisesti perustellut pätevät syyt. Liitteessä 73 olevassa A jaksossa luetelluilla sisäiseen jalostusmenettelyyn asetetuilla tavaroilla luvan voimassaoloaika on kuitenkin enintään kuusi kuukautta. Neuvoston asetuksen (EY) N:o 1255/991 artiklassa tarkoitetulla maidolla ja maitotuotteilla luvan voimassaoloaika on enintään kolme kuukautta. Tavarat voitaisiin asettaa menettelyyn ainoastaan luvan voimassaoloaikana. Kuitenkin, kun on kyseessä ennakkovienti sisäisessä jalostusmenettelyssä, vastaavasta tavarasta saatu jalostettu tuote voitaisiin ilmoittaa vain vietäväksi luvan voimassaoloaikana. Taannehtivasti vaikuttava lupa (508 artiklan 3 kohdan a alakohta) Henkilön voidaan katsoa syyllistyvän ilmeiseen laiminlyöntiin erityisesti, jos kyseinen henkilö tai tämän edustaja ei ole noudattanut menettelyvaatimuksia, jotka periaatteessa ovat luvan myöntämisen edellytyksenä, vaikka kyseinen henkilö olisi voinut tietää vaatimusten olemassaolosta, tai jos kyseinen henkilö on jo aikaisemmin ollut vastaavassa tilanteessa, mistä syystä hän oli tietoinen asianomaisen luvan saamiseen liittyvistä oikeudellisista vaatimuksista. Esimerkkejä 508 artiklan 3 kohdan mukaisesti myönnetystä taanehtivasti vaikuttavasta luvasta Esimerkki1 Yhteisön ulkopuolisesta maasta peräisin olevat ainekset (jotka sisältyvät liitteessä 73 olevaan A jaksoon) luovutetaan 1. helmikuuta 2002 vapaaseen liikkeeseen yhteisössä tarkoituksena edelleenjalostaa niitä ja myydä ne tämän jälkeen kotimarkkinoilla. Maahantuotuaan yhteisön ulkopuolisesta maasta peräisin olevat ainekset ja edelleenjalostettuaan niitä taloudellinen toimija kuitenkin toteaa, että yhteisöön sijoittautunut henkilö, joka oli sitoutunut ostamaan kyseiset jalostetut tuotteet, on tehnyt konkurssin. Koska tuotteille ei ole toista ostajaa yhteisössä, toimija päättää viedä jalostetut tuotteet 15. heinäkuuta 2002. Sisäisessä jalostusmenettelyssä (suspensiojärjestelmässä) kyseinen toimija olisi ollut oikeutettu tuontitullittomuuteen. Tässä tapauksessa taannehtivasti vaikuttava lupa kattaisi poikkeuksellisesti "taannehtivasti" tällaisen menettelyn käytön. Näin ollen toimija hakee taannehtivasti vaikuttavaa lupaa 1. heinäkuuta 2002. Tulliviranomaiset voivat myöntää tällaisen luvan 508 artiklan 3 kohdan mukaisesti siten, että lupa tulee voimaan 1. helmikuuta 2002 ja on voimassa 31. heinäkuuta 2002 saakka. Taannehtivasti vaikuttavan luvan käyttöön liittyy kuitenkin tiettyjä edellytyksiä: - säännöstä ei saisi soveltaa yleisesti vaan ainoastaan poikkeustapauksissa, ja toimijan on esitettävä näyttö taloudellisesta tarpeesta, - säännöksen soveltamiseen ei saa liittyä vilpillisen menettelyn yritystä tai ilmeistä laiminlyöntiä, - asetuksen 507 artiklassa säädettyjä voimassaoloaikoja on noudatettava; kun kyse on liitteessä 73 olevaan A jaksoon sisältyvästä tavarasta, voimassaoloaika ei saa ylittää kuutta kuukautta, - luvan hakijan kirjanpitoaineistosta on käytävä ilmi, että kaikki menettelyyn liittyvät vaatimukset täyttyvät ja että menettelyä voidaan lisäksi valvoa, - tavaroiden tilanne on saatettava säännönmukaiseksi mitätöimällä vapaaseen liikkeeseen luovutusta koskeva ilmoitus ja laatimalla uusi sisäiseen jalostusmenettelyyn asettamista koskeva ilmoitus 251 artiklan 1 kohdan c alakohdan mukaisesti. Esimerkki2 Toimija voi hakea 1. heinäkuuta 2001 taannehtivasti vaikuttavaa lupaa, jonka taannehtiva vaikutus on enintään yksi vuosi. Jos kyseinen toimija tekee hakemuksen ennen 1. heinäkuuta 2001 - esimerkiksi 28. kesäkuuta - taannehtivasti vaikuttavaa lupaa ei voida myöntää uusien säännösten mukaisesti, koska kyseinen oikeusperusta ei ollut voimassa kyseisenä ajankohtana. Esimerkki3 Toimija hakee 1. heinäkuuta 2001 tullivalvonnassa tapahtuvan valmistuksen lupaa 1. heinäkuuta 2001 edeltävälle ajanjaksolle. - Voitaisiin soveltaa 508 artiklan 3 kohdan edellytyksiä, erityisesti viittausta uuteen voimassaoloaikaan, jota ei voida ylittää, ja kirjanpitovaatimusta. - Voitaisiin soveltaa "uusia" menettelysääntöjä kuten esimerkiksi liitteessä 67 olevaa uutta mallia, tai esimerkiksi menettelyä yhteisöluvan myöntämiseksi 500 artiklan mukaisesti olisi noudatettava. - Voitaisiin soveltaa "vanhoja" aineellisia sääntöjä. Tämä tarkoittaa sitä, että ennen 1. heinäkuuta 2001 menettelyjen käyttö on sallittua ainoastaan vanhassa liitteessä 87 tarkoitetuille tavaroille ja valmistustoimille. Esimerkki4 Yhteisön taloudellinen toimija vei yhteisötavaroita (tekstiilituotteita) ulkoisessa jalostusmenettelyssä kolmannessa maassa edelleenjalostettaviksi. Luovuttaessaan jalostettuja tuotteita vapaaseen liikkeeseen yhteisössä toimija esitti EUR.1-tavaratodistuksen, jonka perusteella myönnettiin täydellinen tuontitullittomuus. Jälkitarkastuksessa tulliviranomaiset huomasivat, että tavaroille oli ilmoitettu erehdyksessä etuuskohtelualkuperä alkuperäsääntöihin liittyneen väärinkäsityksen vuoksi. Tämän vuoksi tullit oli kannettava jälkitullauksin ulkoista jalostusta koskevan luvan perusteella maksettaviksi tulevien tullien mukaisesti. Koska jalostettuja tuotteita oli vielä edelleenjalostettu yhteisössä, minkä jälkeen ne oli viety, toimija olisi kuitenkin oikeutettu täydelliseen tuontitullittomuuteen, kun sille myönnettäisiin taannehtivasti vaikuttava lupa sisäiseen jalostukseen. Esimerkki5 Yhteisön taloudellinen toimija vei yhteisötavaroita (tekstiilituotteita) kolmannessa maassa edelleenjalostettaviksi. Luovuttaessaan jalostettuja tuotteita vapaaseen liikkeeseen yhteisössä toimija esitti EUR.1-tavaratodistuksen, jonka perusteella myönnettiin täydellinen tuontitullittomuus. Jälkitarkastuksessa tulliviranomaiset huomasivat, että tavaroille oli ilmoitettu erehdyksessä etuuskohtelualkuperä alkuperäsääntöihin liittyneen väärinkäsityksen vuoksi. Tämän vuoksi tullit oli kannettava jälkitullauksin jalostettujen tuotteiden kokonaisarvon perusteella. Koska ulkoista jalostusta koskeva lupa olisi myönnetty, jos toimija olisi hakenut sitä, ennen kuin tavaroiden väliaikainen vienti tapahtui (jos toimija olisi tiennyt, että alkuperää koskevat vaatimukset eivät täyttyneet), kyseinen yhteisön toimija olisi kuitenkin oikeutettu osittaiseen tuontitullittomuuteen, jos sille myönnettäisiin taannehtivasti vaikuttava lupa ulkoiseen jalostukseen. 6 JAKSO Muut menettelyn toimintaa koskevat säännökset Siirto (512 artiklan 3 kohta) Siirto poistumistoimipaikkaan jälleenvientiä varten voi tapahtua menettelyssä. Tällöin menettelyä ei päätetä, ennen kuin jälleenvietäviksi ilmoitetut tavarat tai tuotteet ovat tosiasiassa poistuneet yhteisön tullialueelta. Näyttö siitä, että jälleenvietäviksi ilmoitetut tavarat ja tuotteet ovat tosiasiassa poistuneet yhteisön tullialueelta, voidaan antaa jälleenvienti-ilmoituksen 3 kappaleella. Poistumistoimipaikan on vahvistettava kyseinen ilmoitus, jolla osoitetaan, että kyseiset tavarat tai tuotteet ovat fyysisesti poistuneet yhteisön tullialueelta. Jos jälleenviennissä käytetään yksinkertaistettua ilmoitusmenettelyä, poistumistoimipaikka voi vahvistaa tavaroiden ja tuotteiden fyysisen poistumisen myös kaupalliseen tai hallinnolliseen asiakirjaan tehtävällä merkinnällä. Ilmoituksen antamiseksi siitä, että menettely on 512 artiklan 3 kohdan mukaisesti päätetty, voitaisiin vienti-ilmoituskirjan kohdassa 44 tai kaupallisessa tai hallinnollisessa asiakirjassa viitata 512 artiklan 3 kohtaan. Vakiotuotto (517 artiklan 3 kohta - liite 69) Tietyissä tapauksissa sisäisessä jalostuksessa suoritettu valmistus on samanlaista kuin vientituen saamiseksi suoritettu valmistus. Tällöin pyritään soveltanaan yhdenmukaista kohtelua sisäistä jalostusta käyttäviin toimijoihin ja vientitukijärjestelmää käyttäviin toimijoihin. Tästä syystä vakiotuotto on laskettava vilja- ja riisialalla komission asetuksen (EY) N:o 1520/2000 (EYVL L 177, 15.7.2000, s. 1) liitteessä E tarkoitetun vastaavan kertoimen perusteella silloin, kun liitteessä 69 ilmoitetaan viittaus asteriskilla (*). Vientitukijärjestelmän kertoimen käyttö voisi edellyttää muuntamista, josta annetaan seuraavassa esimerkki: Esimerkki: I >TAULUKON PAIKKA> II >TAULUKON PAIKKA> III Kertoimen käyttö vientitukijärjestelmää sovellettaessa: Sadan mallaskilogramman jalostamiseksi myönnetään vientitukea 127 kilogrammalle tavallista vehnää. IV Kertoimen käyttö sisäistä jalostusta sovellettaessa: Kun menettelyyn asetetaan 100 kilogrammaa tavallista vehnää, menettelystä saadaan jalostuksen tuloksena 78,74 kilogrammaa mallasta. V Vakiotuoton "78,74" laskukaava >PIC FILE= "C_2001269FI.000501.TIF"> Jalostettuihin tuotteisiin sisältyvien tuontitavaroiden/väliaikaisesti vietyjen tavaroiden osuus (518 artikla) Esimerkkejä sisäisestä jalostuksesta >PIC FILE= "C_2001269FI.000502.TIF"> 1. Jalostettuihin tuotteisiin sisältyvien tuontitavaroiden osuus on laskettava, jotta voidaan määrittää koodeksin 121 artiklan mukaisen tullivelan määrä. Laskutapoja ei voida soveltaa, jos kaikille jalostetuille tuotteille on osoitettu tulliselvitysmuoto, johon ei liity tuontitullien kantamista, tai tuontitullit kannetaan ainoastaan sellaisista jalostetuista tuotteista, jotka ovat tullinalaisia koodeksin 122 artiklan mukaisesti. 2. Tuotettavien jalostettujen tuotteiden paljous määritetään hyväksytyn tuoton perusteella. 3. Yhteisötavaroiden lisääminen valmistuksen aikana ei vaikuta jalostettuihin tuotteisiin sisältyvien tuontitavaroiden tosiasialliseen osuuteen, mistä syystä sitä ei oteta huomioon. 4. Kun kyse on sisäisestä jalostuksesta tullinpalautusjärjestelmää soveltaen, tuontitavaroiden sen osuuden, joka on 518 artiklan mukaisesti määritetty maksettavien tuontitullien laskemiseksi, tulisi vastata sitä tuontitullien määrää, jonka osalta tullinpalautusta ei voida pyytää. I Paljousosuusmenetelmä (jalostetut tuotteet) a) Tuontitavarat: 100 kg tavaraa A b) Jalostetut tuotteet: 90 kg tuotetta B c) Tullivelka seuraavan osalta: 20 kg tuotetta B d) Tuontitavaroiden paljous, joka vastaa tuotteen B paljoutta, jonka osalta tullivelka on syntynyt: >VIITTAUS KAAVIOON> II Paljousosuusmenetelmä (tuontitavarat) a) Tuontitavarat: 100 kg tavaraa A b) Jalostetut tuotteet: 80 kg tuotetta B, sisältäen 80 kg tavaraa A 10 kg tuotetta C, sisältäen 10 kg tavaraa A 5 kg tuotetta D, sisältäen 5 kg tavaraa A Yhteensä: 95 kg tavaraa A c) Jakoperiaate kilogrammoina tuotetta A: >TAULUKON PAIKKA> d) Tullivelka seuraavien osalta: 1. 10 kg tuotetta B 2. 5 kg tuotetta D A. Koodeksin 122 artiklaa ei sovelleta Tuontitavaroiden paljous, joka vastaa tuotteen B paljoutta, jonka osalta tullivelka on syntynyt: >TAULUKON PAIKKA> B. Koodeksin 122 artiklaa sovelletaan Tuote D sisältyy 122 artiklassa tarkoitettuun luetteloon i) Tuontitavaroiden paljous, joka vastaa tuotteen B paljoutta, jonka osalta tullivelka on syntynyt: >VIITTAUS KAAVIOON> ii) Tuotteen D tullinalainen osuus 121/122 artiklan mukaisesti Koodeksin 122 artiklan a alakohdan ensimmäisen luetelmakohdan mukaisesti tuotteeseen D voidaan soveltaa siihen soveltuvia tulleja ainoastaan siltä osin, joka vastaa muiden jalostettujen tuotteiden eli luetteloon sisältymättömien tuotteiden maastavietyä osaa. - Maastavietyjen tuotteiden paljous kilogrammoina tavaraa A: >TAULUKON PAIKKA> - Viety osuus: >VIITTAUS KAAVIOON> - Tullinalainen 122 artiklan mukaisesti: 88,89 % × 5 kg D = 4,44 kg tuotetta D - Tullinalainen 121 artiklan mukaisesti: 5 kg - 4,44 kg = 0,56 kg tuotetta D = 0,56 × 5,26/5 = 0,59 kg tavaraa A iii) Yhteensä: tullinalainen: - 122 artikla: 4,4 kg tuotetta D - 121 artikla: 0,59 kg tavaraa A + 10,53 kg tavaraa A = 11,12 kg tavaraa A III Arvo-osuusmenetelmä Koodeksin 122 artiklaa sovelletaan. a) Tuontitavarat: 100 kg tavaraa A b) Jalostettujen tuotteiden paljous ja arvo: >TAULUKON PAIKKA> c) Jakoperiaate kilogrammoina tavaraa A: >TAULUKON PAIKKA> d) Tullivelka seuraavien osalta: 1. 10 kg tuotetta B 2. 5 kg tuotetta D A. Koodeksin 122 artiklaa ei sovelleta Tuontitavaroiden paljous, joka vastaa tuotteen B paljoutta, jonka osalta tullivelka on syntynyt: >VIITTAUS KAAVIOON> B. Koodeksin 122 artiklaa sovelletaan Tuote D sisältyy 122 artiklassa tarkoitettuun luetteloon. i) Tuontitavaroiden paljous, joka vastaa tuotteen B paljoutta, jonka osalta tullivelka on syntynyt: >VIITTAUS KAAVIOON> ii) Tuotteen D tullinalainen osuus 122/121 artiklan mukaisesti: Koodeksin 122 artiklan a alakohdan ensimmäisen luetelmakohdan mukaisesti tuotteeseen D voidaan soveltaa siihen soveltuvia tulleja ainoastaan siltä osin, joka suhteessa vastaa muiden jalostettujen tuotteiden eli luetteloon sisältymättömien tuotteiden maasta vietyä osaa. - Jalostettujen tuotteiden viedyn osuuden arvo: >TAULUKON PAIKKA> - Viety osuus: >VIITTAUS KAAVIOON> - Tullinalainen 122 artiklan mukaisesti: 88,37 % × 5 kg = 4,42 kg tuotetta D - Tullinalainen 121 artiklan mukaisesti: 5 kg - 4,42 kg = 0,58 kg tuotetta D = 0,58 × 1,43/5 = 0,17 kg tavaraa A iii) Yhteensä tullinalainen: - 122 artikla: 4,42 kg tuotetta D - 121 artikla: 0,17 kg tavaraa A + 11,46 kg tavaraa A = 11,63 kg tavaraa A. Esimerkkejä ulkoisessa jalostuksessa >PIC FILE= "C_2001269FI.000901.TIF"> I Yhdenlainen jalostettu tuote tuotetaan ainoastaan yhdenlaisesta väliaikaisesti viedystä tavarasta: Paljousosuusmenetelmä (jalostetut tuotteet) a) Väliaikaisesti viedyn tavaran paljous: 100 kg tavaraa A b) Tuotto 100 kg:sta tavaraa A: 200 kg tuotetta X c) Vapaaseen liikkeeseen luovutettujen jalostettujen tuotteiden paljous: 180 kg tuotetta X d) Vähennettäviä tuontitulleja määritettäessä huomioon otettava väliaikaisesti viedyn tavaran paljous: >VIITTAUS KAAVIOON> II Yhdenlainen jalostettu tuote tuotetaan useanlaisista väliaikaisesti viedyistä tavaroista: Paljousosuusmenetelmä (jalostetut tuotteet) a) Väliaikaisesti vietyjen tavaroiden paljous: 100 kg tavaraa A ja 50 kg tavaraa B b) Tuotto 100 kg:sta tavaraa A ja 50 kg:sta tavaraa B: 300 kg tuotetta X c) Vapaaseen liikkeeseen luovutettujen jalostettujen tuotteiden paljous: 180 kg tuotetta X d) Vähennettäviä tuontitulleja määritettäessä huomioon otettava väliaikaisesti vietyjen tavaroiden paljous: >VIITTAUS KAAVIOON> >VIITTAUS KAAVIOON> III Useanlaisia jalostettuja tuotteita tuotetaan ainoastaan yhdenlaisesta väliaikaisesti viedystä tavarasta Paljousosuusmenetelmä (väliaikaisesti viety tavara) a) Väliaikaisesti viedyn tavaran paljous: 100 kg tavaraa A b) Tuotto 100 kg:sta tavaraa A: 200 kg tuotetta X, johon sisältyy 85 kg tavaraa A 30 kg tuotetta Y, johon sisältyy 10 kg tavaraa A 95 kg tavaraa A c) Asianomaisten osuuksien laskeminen: >TAULUKON PAIKKA> d) Vapaaseen liikkeeseen luovutettujen jalostettujen tuotteiden paljous: 180 kg tuotetta X ja 20 kg tuotetta Y e) Vähennettäviä tuontitulleja määritettäessä huomioon otettava väliaikaisesti viedyn tavaran paljous: >TAULUKON PAIKKA> IV Useanlaisia jalostettuja tuotteita tuotetaan ainoastaan yhdenlaisesta väliaikaisesti viedystä tavarasta: Arvo-osuusmenetelmä a) Väliaikaisesti viedyn tavaran paljous: 100 kg tavaraa A b) Tuotto 100 kg:sta tavaraa A: >TAULUKON PAIKKA> c) Asianomaisten osuuksien laskeminen: >TAULUKON PAIKKA> d) Vapaaseen liikkeeseen luovutettujen jalostettujen tuotteiden paljous: 180 kg tuotetta X ja 20 kg tuotetta Y e) Vähennettäviä tuontitulleja määritettäessä huomioon otettava väliaikaisesti viedyn tavaran paljous: >TAULUKON PAIKKA> V Useanlaisia jalostettuja tuotteita tuotetaan useanlaisista väliaikaisesti viedyistä tavaroista: Paljousosuusmenetelmä (väliaikaisesti viedyt tavarat) a) Väliaikaisesti vietyjen tavaroiden paljous: 100 kg tavaraa A ja 50 kg tavaraa B b) Tuotto 100 kg:sta tavaraa A ja 50 kg:sta tavaraa B: 200 kg tuotetta X, johon sisältyy 85 kg tavaraa A ja 35 kg tavaraa B 30 kg tuotetta Y, johon sisältyy 10 kg tavaraa A ja 12 kg tavaraa B 95 kg tavaraa A ja 47 kg tavaraa B c) Asianomaisten osuuksien laskeminen: >TAULUKON PAIKKA> d) Vapaaseen liikkeeseen luovutettujen jalostettujen tuotteiden paljous: 180 kg tuotetta X ja 20 kg tuotetta Y e) Vähennettäviä tuontitulleja määritettäessä huomioon otettava väliaikaisesti vietyjen tavaroiden paljous: >TAULUKON PAIKKA> VI Useanlaisia jalostettuja tuotteita tuotetaan useanlaisista väliaikaisesti viedyistä tavaroista: Arvo-osuusmenetelmä a) Väliaikaisesti vietyjen tavaroiden paljous: 100 kg tavaraa A ja 50 kg tavaraa B b) Tuotto 100 kg:sta tavaraa A ja 50 kg:sta tavaraa B: >TAULUKON PAIKKA> c) Asianomaisten osuuksien laskeminen: >TAULUKON PAIKKA> d) Vapaaseen liikkeeseen luovutettujen jalostettujen tuotteiden paljous: 180 kg tuotetta X ja 20 kg tuotetta Y e) Vähennettäviä tuontitulleja määritettäessä huomioon otettava väliaikaisesti vietyjen tavaroiden paljous: >TAULUKON PAIKKA> Hyvityskorko (519 artikla) Kuvitteellisia havaintoesimerkkejä Esimerkki 1 Tuontitavarat asetetaan menettelyyn 1. heinäkuuta 2000. Tullivelka syntyy 27. maaliskuuta 2001. Ensimmäinen toiminto suoritettiin euroalueeseen kuuluvassa jäsenvaltiossa. Mitä hyvityskorkokantaa on sovellettava? Tullivelan syntymiskuukausi on maaliskuu 2001. Sovellettava korkokanta on se, jota sovellettiin kaksi kuukautta ennen maaliskuuta 2001 (ks. 519 artiklan 2 kohdan toinen alakohta). Näin ollen sovelletaan tammikuun 2001 korkokantaa, joka on Euroopan keskuspankin (EKP) kuukausikatsauksen tilastoliitteessä julkaistu euroalueen kolmen kuukauden rahamarkkinakorko (ks. esimerkiksi EKP:n WWW-sivusto: http://www.ecb.int). Mistä tämä korkokanta löytyy? Katso tilastossa 3 "Financial markets and interest rates in the euro area" taulukon 3.1 "Money market interest rates" sarake 3. Tammikuun 2001 tarkka korkokanta on 4,77 prosenttia. >PIC FILE= "C_2001269FI.001301.TIF"> Esimerkki 2 Tuontitavarat asetetaan menettelyyn 1. heinäkuuta 2000. Tullivelka syntyy 27. maaliskuuta 2001. Ensimmäinen toiminto suoritettiin euroalueen ulkopuolisessa jäsenvaltiossa. Mitä hyvityskorkokantaa on sovellettava? Tullivelan syntymiskuukausi on maaliskuu 2001. Sovellettava korkokanta on kanta, jota sovellettiin kaksi kuukautta ennen maaliskuuta 2001 (ks. 519 artiklan 2 kohdan toinen alakohta). Näin ollen sovelletaan tammikuun 2001 korkokantaa, joka on Euroopan keskuspankin kuukausikatsauksen tilastoliitteessä julkaistu euroalueen ulkopuolisissa jäsenvaltioissa sovellettava kolmen kuukauden rahamarkkinakorko. Mistä tämä korkokanta löytyy? Katso tilaston 11 "Economic and financial developments in the other EU Member States" taulukon 11 "Economic and financial developments" sarake 12. Tammikuun 2001 tarkka korkokanta on 5,34 prosenttia. >PIC FILE= "C_2001269FI.001401.TIF"> Mahdolliset menetelmät hyvityskoron laskemiseksi sisäisessä jalostusmenettelyssä, kun menettelyn päättämiseen sovelletaan yhteistä määräaikaa (koonti) JOHDANTO Jotta tullivelan lykkäämisestä syntyvä perusteeton taloudellinen hyöty voidaan ottaa huomioon tapauksissa, joissa sisäiseen jalostusmenettelyyn asetetut tavarat (jalostetut tuotteet tai samassa tilassa olevat tavarat) luovutetaan vapaaseen liikkeeseen, sovelletaan hyvityskorkoa. On syytä huomata, että sisäisessä jalostusmenettelyssä on mahdollista soveltaa yhteistä menettelyn päättämisen määräaikaa (koonti) menettelyn hallinnoinnin yksinkertaistamiseksi ja kustannusten alentamiseksi. Yhteisön lainsäädännössä säädetään esimerkiksi menettelyn päättämisen määräaikojen kuukauden tai neljännesvuoden koonnista seuraavasti. Kuukauden koonnissa kaikki tietyn kuukauden aikana alkavat menettelyn päättämisen määräajat päättyvät sen kalenterikuukauden viimeisenä päivänä, jona menettelyn päättämisen määräaika päättyy viimeisten kyseisen kuukauden aikana menettelyyn asetettujen tavaroiden osalta. Neljännesvuoden koonnissa kaikki tietyn vuosineljänneksen aikana alkavien menettelyn päättämisen määräajat päättyvät sen vuosineljänneksen viimeisenä päivänä, jona menettelyn päättämisen määräaika päättyy viimeisten kyseisen vuosineljänneksen aikana menettelyyn asetettujen tavaroiden osalta. On syytä huomata, että edellä mainittu säännös sallii samasta syystä koonnin soveltamisen menettelyyn asetettujen tavaroiden vapaaseen liikkeeseen luovutukseen. Kun tällainen vapaaseen liikkeeseen luovutusta koskeva yleinen lupa on annettu, tuontitavarat voidaan saattaa yhteisön markkinoille joko jalostettuina tuotteina tai samassa tilassa olevina tavaroina ilman, että vapaaseen liikkeeseen luovutusta koskevat muodollisuudet on täytettävä, kun tavarat saatetaan markkinoille. Toisaalta jalostettuina tuotteina tai samassa tilassa olevina tavaroina olevia tuontitavaroita, joille on annettu vapaaseen liikkeeseen luovutusta koskeva yleinen lupa, mutta joille ei ole osoitettu tulliselvitysmuotoa mainitun menettelyn päättämisen määräajan päättymiseen mennessä (tässä tapauksessa menettelyn päättämisen yhteinen määräaika), voidaan pitää vapaaseen liikkeeseen luovutettuina ja kyseistä luovutusta koskeva ilmoitus katsoa annetuksi ja vastaanotetuksi ja luovutus myönnetyksi päivänä, jona päätöstilitys esitetään. Yhteisön lainsäädännössä lisäksi säädetään, että jos tuontitavarat on asetettu menettelyyn yhteisöluvalla, mutta eri ilmoituksilla, jalostettuja tuotteita tai samassa tilassa olevia tavaroita, joille on osoitettu tulliselvitysmuoto, on pidettävä tuotettuina tuontitavaroista, jotka on asetettu menettelyyn ensiksi esitetyllä ilmoituksella (FIFO- eli first in - first out -järjestelmä). Koska kaikki nämä säännökset saattavat vaikuttaa kannettavan hyvityskoron määrään ja koska kaikkien yhteisön jäsenvaltioiden on sovellettava yhteisön lainsäädäntöä samalla tavoin, jotta kilpailun vääristyminen voidaan ehkäistä, komissio pitää aiheellisena julkaista seuraavat hyvityskorkoa koskevat mallilaskelmat, jotka koskevat tapauksia, joissa on käytetty koontijärjestelmää. MALLI 1 Sisäinen jalostusmenettely (suspensiojärjestelmää soveltaen) 1 OLETTAMUKSET 1.1 Neljännesvuoden koonti 1.2 Lupa suorittaa sisäinen jalostus (suspensiojärjestelmää soveltaen) Belgiassa: - tuontitavaran A paljous: 1000 kg, - tuontitavaroiden arvo: 100000 euroa (tuontitulli: 5 prosentin arvotulli) - tuotto: 90 prosenttia pääasiallisina jalostettuina tuotteina, ei toissijaisia jalostettuja tuotteita 1.3 Vapaaseen liikkeeseen luovutusta koskeva yleinen lupa on annettu 1.4 Tuontitavarat, jotka ovat joko jalostettuina tuotteina tai samassa tilassa olevina tavaroina, saatetaan yhteisön markkinoille 1.5 Tässä esimerkissä menettelyn päättämisen määräaika on kolme kuukautta 1.6 Sovellettava korkokanta: 9,36 prosenttia 1.7 1000 kg tavaraa A asetettiin menettelyyn: >TAULUKON PAIKKA> 1.8 Tuotetun pääasiallisen jalostetun tuotteen B paljous: 900 kg 2 MENETTELY 2.1 Menettelyn päättämisen määräaika on kaikkien menettelyyn asetettujen tavaroiden osalta 31. joulukuuta; päätöstilitys on esitettävä viimeistään 30. tammikuuta. Tavaroiden/tuotteiden tullit määritetään koodeksin 121 artiklan mukaisesti. Soveltamispäivämäärä on 31. joulukuuta. 2.2 Päätöstilitystä esittäessään menettelynhaltija antaa vienti-ilmoituksen ainoastaan 600 kg:sta tuotettua jalostettua tuotetta B; loppuosa, 300 kg katsotaan luovutetuksi vapaaseen liikkeeseen. 3 LASKEMINEN 3.1 300 kg:sta tuotetta B syntynyt tullivelka 3.2 Tuontitavaroiden paljous, joka vastaa tuotteen B paljoutta, jonka osalta tullivelka on syntynyt: >VIITTAUS KAAVIOON> 3.3 Tuontitavaroiden arvo, joka vastaa tuotteen B paljoutta, jonka osalta tullivelka on syntynyt: >VIITTAUS KAAVIOON> 3.4 Kannettavat tullit yhteensä: >VIITTAUS KAAVIOON> 3.5 Hyvityskorko: 3.5.1 Tavaran A paljous, jonka osalta menettely päätetään maksamatta tulleja: >VIITTAUS KAAVIOON> 3.5.2 Menettely voidaan katsoa päätetyn niiden 600 kg:n osalta, jotka asetettiin menettelyyn ajanjaksolla 1. heinäkuuta - 15. elokuuta, ja niiden 66,67 kg:n osalta, jotka asetettiin menettelyyn 31. elokuuta. 3.5.3 Hyvityskoron laskemisessa käytetyt paljoudet ja ajanjaksot: 33,33 kg - 4 kuukautta (1. syyskuuta - 31. joulukuuta) 300,00 kg - 3 kuukautta (1. lokakuuta - 31. joulukuuta) 333,33 kg 3.5.4 Laskelmat: 3.5.4.1 Tuontitullit: >VIITTAUS KAAVIOON> >VIITTAUS KAAVIOON> Tulli yhteensä: = 1666,65 euroa. 3.5.4.2 Hyvityskorko: >VIITTAUS KAAVIOON> >VIITTAUS KAAVIOON> Korko yhteensä = 40,3 euroa. MALLI 2 Sisäisessä jalostusmenettelyssä (suspensiojärjestelmää soveltaen) olevien tavaroiden sisäinen jalostusmenettely (tullinpalautusjärjestelmää soveltaen) 1 OLETTAMUKSET 1.1 Kuukauden koonti 1.2 Ranskassa myönnetty lupa sisäiseen jalostukseen (tullinpalautusjärjestelmää soveltaen) - tuontitavaran B paljous: 5000 kg, - tuontitavaroiden arvo: 50000 euroa (tuontitulli: 9 prosentin arvotulli) - tuotto: 80 prosenttia pääasiallisina jalostettuina tuotteina 10 prosenttia toissijaisina jalostettuina tuotteina 1.3 Tässä esimerkissä menettelyn päättämisen määräaika on kolme kuukautta 1.4 Sovellettava korkokanta: sen jäsenvaltion korkokanta, jossa ensimmäinen toiminto (suspensiojärjestelmää soveltaen) suoritettiin; esim. Yhdistynyt kuningaskunta (14,51 prosenttia) 1.5 Yhdistyneessä kuningaskunnassa aikaisemmin annetun sisäistä jalostusta (suspensiojärjestelmää soveltaen) koskevan luvan tiedot: 1.5.1 Tuontitavaran A paljous: 15000 kg 1.5.2 Tuontitavaroiden arvo: 45000 euroa (tuontitulli: 6 prosentin arvotulli) 1.5.3 Tuotto: 50 prosenttia pääasiallisina jalostettuina tuotteina, ei toissijaisia jalostettuja tuotteita 1.5.4 15000 kg tavaraa A asetettiin menettelyyn: >TAULUKON PAIKKA> 1.5.5 Kuukauden koonti 1.5.6 Vapaaseen liikkeeseen luovutusta koskeva yleinen lupa 1.5.7 Tuontitavarat, jotka ovat joko jalostettuina tuotteina tai samassa tilassa olevina tavaroina, saatetaan yhteisön markkinoille 1.5.8 Määräaika menettelyn päättämiselle on kolme kuukautta 1.6 Sisäistä jalostusta (suspensiojärjestelmää soveltaen) koskevalla luvalla Yhdistyneessä kuningaskunnassa tuotettua jalostettua tuotetta B: 7500 kg 1.7 Sisäiseen jalostusmenettelyyn (tullinpalautusjärjestelmää soveltaen) Ranskassa asetetut paljoudet: >TAULUKON PAIKKA> 2. RANSKASSA NOUDATETTAVAT MUODOLLISUUDET TAVAROIDEN ASETTAMISEKSI SISÄISEEN JALOSTUSMENETTELYYN (TULLINPALAUTUSJÄRJESTELMÄÄ SOVELTAEN) 2.1 Kahden IM 4 -ilmoituksen 37 kohdan koodin 4151 vahvistaminen 1. ja 30. syyskuuta 2.2 Ranskan tulli toimittaa kaksi INF 1 -lomaketta Yhdistyneen kuningaskunnan tullille. 3. YHDISTYNEESSÄ KUNINGASKUNNASSA SUORITETTAVAT MUODOLLISUUDET 3.1 Kolmen heinäkuussa tapahtuneen menettelyyn asettamisilmoituksen koonti Yhdistyneessä kuningaskunnassa. Kaikkien erien menettelyyn asettamisen määräaika päättyy 31. lokakuuta; päätöstilityksen esittäminen viimeistään 30. marraskuuta. Tavaroiden/tuotteiden tullit määritetään koodeksin 121 artiklan mukaisesti. Soveltamispäivämäärä on 31. lokakuuta. 3.2 Laskelmat suoritetaan, kun tiedotuslomake on vastaanotettu 3.2.1 2000 kg:sta ja 3000 kg:sta tuotetta B syntynyt tullivelka 3.2.2 Tuontitavaroiden paljous, joka vastaa tuotteen B paljoutta, jonka osalta tullivelka on syntynyt: >VIITTAUS KAAVIOON> ja >VIITTAUS KAAVIOON> 3.2.3 Tuontitavaroiden arvo, joka vastaa tuotteen B paljoutta, jonka osalta tullivelka on syntynyt: >VIITTAUS KAAVIOON> >VIITTAUS KAAVIOON> 3.2.4 Kannettavat tullit: >VIITTAUS KAAVIOON> >VIITTAUS KAAVIOON> 3.2.5 Hyvityskorko: hyvityskoron laskemisessa käytetyt paljoudet ja ajanjaksot: 2000 kg - 2 kuukautta (1. elokuuta - 30. syyskuuta) ja 3000 kg - 2 kuukautta (1. elokuuta - 30. syyskuuta) 3.2.6 Hyvityskorko: tuontitullit × ajanjakso x korkoprosentti >VIITTAUS KAAVIOON> >VIITTAUS KAAVIOON> 3.2.7 Ranskan viranomaisille ilmoitettavat määrät: ensimmäinen INF 1 -lomake: kohta 9a: 720 euroa kohta 9b: 17,41 euroa toinen INF 1 -lomake: kohta 9a: 1080 euroa kohta 9b: 26,12 euroa 4. RANSKASSA SUORITETTAVAT MUODOLLISUUDET Saatuaan ilmoituksen määristä Ranskan tullin on kannettava sekä tuontitulli että hyvityskorko. 5. MUODOLLISUUDET SISÄISEN JALOSTUSMENETTELYN (SUSPENSIOJÄRJESTELMÄÄ SOVELTAEN) PÄÄTTÄMISEKSI YHDISTYNEESSÄ KUNINGASKUNNASSA Päätöstilitystä esittäessään (30. marraskuuta) menettelynhaltija antaa T1-ilmoitukset ainoastaan Ranskaan lähetetystä 5000 kg:sta jalostettua tuotetta B; 2500 kg:n loppuosa katsotaan luovutetuksi vapaaseen liikkeeseen. 5.1 Tämän perusteella Yhdistyneessä kuningaskunnassa syntyy tullivelka 2500 kg:sta tuotetta B. 5.2 Tuontitavaroiden paljous, joka vastaa tuotteen B paljoutta, jonka osalta tullivelka on syntynyt: >VIITTAUS KAAVIOON> 5.3 Tuontitavaroiden arvo, joka vastaa tuotteen B paljoutta, jonka osalta tullivelka on syntynyt: >VIITTAUS KAAVIOON> 5.4 Kannettavat tullit yhteensä: >VIITTAUS KAAVIOON> 5.5 Hyvityskorko: 5.5.1 Tavaran A paljous, jonka osalta menettely katsotaan päätetyksi: >VIITTAUS KAAVIOON> 5.5.2 Menettelyä voidaan tästä syystä pitää päättyneenä 1. ja 15. heinäkuuta menettelyyn asetettujen erien osalta 5.5.3 Hyvityskoron laskemisessa käytetty paljous ja ajanjakso: 5000 kg - 3 kuukautta (1. elokuuta - 31. lokakuuta) 5.5.4 Hyvityskorko: tuontitullit × ajanjakso × korkoprosentti: >VIITTAUS KAAVIOON> 6. RANSKASSA MYÖHEMMIN SUORITETTAVAT MUODOLLISUUDET 6.1 Menettelynhaltija esittää tullinpalautusvaatimuksen sekä kaksi vienti-ilmoitusta, jotka koskevat 3000 kg:aa jalostettua tuotetta C. Laskelmat: 6.2 Paljousosuusmenetelmä (tuontitavarat) a) tuontitavarat: 5000 kg tuotetta B b) tuotetut tuotteet: - 4000 kg tuotetta C, jossa on 4000 kg tuotetta B - 500 kg tuotetta D, jossa on 500 kg tuotetta B yhteensä 4500 kg tuotetta B c) erittely kilogrammoina tuotetta B: >TAULUKON PAIKKA> d) jalostettujen tuotteiden paljous, joka ei oikeuta tullinpalautukseen: 1000 kg tuotetta C ja 500 kg tuotetta D e) tuontitavaroiden B paljous, joka vastaa 1000 kg:aa tuotetta C: >VIITTAUS KAAVIOON> f) tuontitavaroiden B paljous, joka vastaa 500 kg:aa tuotetta D: ensimmäinen vaihtoehto: tuotteesta D kannetaan tulli koodeksin 122 artiklan mukaisesti: Tuotteeseen D sovellettavia tuontitulleja sovelletaan ainoastaan siihen tuotteen D osuuteen, joka suhteellisesti vastaa muiden jalostettujen tuotteiden (eli tuotteiden, jotka eivät sisälly luetteloon) vietyä osuutta. - vietyjen tuotteiden paljous kilogrammoina tuotetta B: >VIITTAUS KAAVIOON> - viety osuus: 3333,33/(5000 - 555,6) × 100 % = 75 % - tullinalainen koodeksin 122 artiklan mukaisesti: 75 % × 500 kg tuotetta D = 375 kg tuotetta D - tullinalainen koodeksin 121 artiklan mukaisesti: 500 kg - 375 kg = 125 kg tuotetta D - tuontitavaroiden B paljous, joka vastaa tuotteen D paljoutta koodeksin 121 artiklaa sovellettaessa: >VIITTAUS KAAVIOON> - päätelmät: i) koodeksin 122 artiklan soveltaminen 375 kg:aan tuotetta D ii) koodeksin 121 artiklan soveltaminen 138,89 kg:aan tuotetta B iii) tullinpalautus ei ole mahdollista seuraavien paljouksien osalta: 1111,11 kg tuotetta B + 138,89 kg tuotetta B = 1250 kg tuotetta B toinen vaihtoehto: tuote D ei ole tullinalainen koodeksin 122 artiklan mukaisesti: tullinpalautus ei ole mahdollista seuraavien paljouksien osalta: 1111,11 kg tuotetta B + 555,56 kg tuotetta B = 1666,67 kg tuotetta B 6.3 Palautettavat tuontitullit: ensimmäinen vaihtoehto: tuote D on tullinalainen koodeksin 122 artiklan mukaisesti a) tullinpalautus ei ole mahdollista seuraavien paljouksien osalta: 1111,11 kg tuotetta B + 138,89 kg tuotetta B = 1250 kg tuotetta B b) menettelyyn asetettaessa 5000 kg:sta tuotetta B maksetut tullit: 720 euroa + 1080 euroa = 1800 euroa c) palautettava osuus: 5000 kg - 1250 kg = 3750 kg d) tullinpalautus: >VIITTAUS KAAVIOON> toinen vaihtoehto: tuote D ei ole tullinalainen koodeksin 122 artiklan mukaisesti: a) tullinpalautus ei ole mahdollista seuraavien paljouksien osalta: 1111,11 kg tuotetta B + 555,56 kg tuotetta B = 1666,67 kg tuotetta B b) menettelyyn asetettaessa 5000 kg:sta tuotetta B maksetut tullit: 720 euroa + 1080 euroa = 1800 euroa c) palautettava osuus: 5000 kg tuotetta B - 1666,67 kg tuotetta B = 3333,33 kg tuotetta B d) palautettavat tuontitullit yhteensä: >VIITTAUS KAAVIOON> 6.4 Palautettava hyvityskorko: laskelmat (menettelyyn asetettaessa kannettu hyvityskorko) 17,41 euroa + 26,12 euroa = 43,53 euroa: ensimmäinen vaihtoehto: tuote D on tullinalainen koodeksin 122 artiklan mukaisesti: hyvityskoron palautus yhteensä: >VIITTAUS KAAVIOON> toinen vaihtoehto: tuote D ei ole tullinalainen koodeksin 122 artiklan mukaisesti: hyvityskoron palautus yhteensä: >VIITTAUS KAAVIOON> Mahdolliset menetelmät hyvityskoron soveltamisessa tapauksissa, joissa tavaroita edelleenjalostetaan yhteisön ulkopuolella (koodeksin 123 artikla) I JOHDANTO Jotta voitaisiin huomioida tullivelan lykkäämisestä johtuva mahdollinen perusteeton taloudellinen hyöty, kun aikaisemmin sisäiseen jalostukseen asetettuja jalostettuja tuotteita tai samassa tilassa olevia tavaroita luovutetaan vapaaseen liikkeeseen, hyvityskorko olisi kannettava maksettaviksi tulleista tuontitulleista. Näiden säännösten yhdenmukaisen soveltamisen varmistamiseksi mallilaskelmista käy ilmi koontia sovellettaessa käytettävät laskutavat. Hyvityskoron oikean määrän määrittämiseksi on tiedettävä kolme muuttujaa: - kannettava tuontitulli, - korkokanta, - koron määräytymisen ajanjakso. Perittävään korkoon sovelletaan sen jäsenvaltion korkokantaa, jossa jalostustoiminnot tai ensimmäinen niistä suoritettiin. Hyvityskorkoa voidaan periä sitä kuukautta seuraavan kuukauden ensimmäisestä päivästä, jona tuontitavarat, joiden osalta menettely on päätetty, asetettiin menettelyyn, sen kuukauden viimeiseen päivään, jona tullivelka syntyi. Korko peritään kuukausittain eli minimi on yksi kuukausi. Kilpailun vääristymisen ehkäisemiseksi esitetään seuraavat esimerkkitapaukset, joista käy ilmi, kuinka nämä säännökset vaikuttavat eri tilanteissa mahdollisesti sovellettavaan hyvityskorkoon. Eri vaihtoehtojen selventämiseksi esitetään käytännön esimerkkejä, joista ilmenee, onko korkoa perittävä ja miltä ajalta. On syytä huomata, että on tehty ero kahden sisäisen jalostusmenettelyn tyypin välillä: suspensiojärjestelmä (tuontitullien soveltamista lykätään) ja tullinpalautusjärjestelmä (tullit maksetaan, kun tavarat asetetaan menettelyyn). II MAHDOLLISIA TAPAUKSIA Tapaus 1: Tavarat, jotka on asetettu sisäiseen jalostusmenettelyyn tullinpalautusjärjestelmää soveltaen, viedään väliaikaisesti edelleen jalostettaviksi; jälleentuodut tuotteet luovutetaan välittömästi vapaaseen liikkeeseen asettamatta niitä uudestaan sisäiseen jalostusmenettelyyn. Tässä tapauksessa tuontitulli määräytyy ulkoista jalostusmenettelyä koskevien säännösten mukaisesti. Koska tuontitavaroista maksettiin tuontitulli, kun ne asetettiin sisäiseen jalostusmenettelyyn, tullivelan lykkäämisestä ei aiheudu perusteetonta taloudellista hyötyä, mistä syystä hyvityskorkoa ei peritä. Koska sisäistä jalostusmenettelyä ei voida päättää väliaikaisesti vietyjen tavaroiden osalta, toimija ei voi vaatia kyseisistä tavaroista alun perin maksetun tuontitullin palauttamista. Esimerkki 1. 15. tammikuuta: puuvillalanka asetetaan sisäiseen jalostusmenettelyyn tullinpalautusjärjestelmää soveltaen (jälleenviennin määräaika: yksi vuosi); 2. 15. kesäkuuta: puuvillakangas viedään edelleen jalostettavaksi; 3. 15. lokakuuta: valmiit tuotteet (puuvillavaatteet) jälleentuodaan ja luovutetaan vapaaseen liikkeeseen. Päätelmät 1. Tuontitullia sovelletaan 15. lokakuuta ulkoisen jalostusmenettelyn mukaisesti. 2. Menettelynhaltija ei ole saanut perusteetonta taloudellista hyötyä, mistä syystä 15. lokakuuta tapahtuvan vapaaseen liikkeeseen luovutuksen perusteella ei tarvitse periä hyvityskorkoa. Tapaus 2: Samat tavarat asetetaan sisäiseen jalostusmenettelyyn tullinpalautusjärjestelmää soveltaen, mutta tällä kerralla tuotteet, jotka on jälleentuotu yhteisön ulkopuolella tapahtuneen edelleenjalostuksen jälkeen, asetetaan toistamiseen sisäiseen jalostusmenettelyyn tullinpalautusjärjestelmää soveltaen. Tässä tapauksessa kannetaan ulkoisen jalostusmenettelyn säännösten mukainen tuontitulli, kun tavarat asetetaan toistamiseen sisäiseen jalostusmenettelyyn (tullinpalautusjärjestelmää soveltaen); tässäkään tapauksessa ei peritä hyvityskorkoa. Kun jalostetut tuotteet lopulta viedään, tullinpalautuspyynnössä on mainittava molemmat maksetut tullierät. Esimerkki 1. 15. tammikuuta: puuvillalanka asetetaan sisäiseen jalostusmenettelyyn tullinpalautusjärjestelmää soveltaen (jälleenviennin määräaika: yksi vuosi); 2. 15. kesäkuuta: puuvillakangas viedään edelleen jalostettavaksi; 3. 15. lokakuuta: painettu ja värjätty puuvillakangas jälleentuodaan ja asetetaan toistamiseen sisäiseen jalostusmenettelyyn tullinpalautusjärjestelmää soveltaen; 4. 15. joulukuuta: osa valmiista tuotteista (puuvillavaatteet) viedään. Päätelmät 1. Tuontitullia sovelletaan 15. lokakuuta ulkoisen jalostusmenettelyn säännösten mukaisesti. 2. Menettelynhaltija voi pyytää 15. tammikuuta ja 15. lokakuuta maksetun tuontitullin palautusta 15. joulukuuta vietyihin vaatteisiin sisältyvän langan ja kankaan osuuden osalta. 3. Tullia ei palauteta yhteisössä myytyjen vaatteiden osalta, mutta koska perusteetonta taloudellista hyötyä ei ole saatu, hyvityskorkoa ei tarvitse maksaa. Tapaus 3: Samat tavarat asetetaan sisäiseen jalostusmenettelyyn tullinpalautusjärjestelmää soveltaen ja tuotteet, jotka on jälleentuotu yhteisön ulkopuolella tapahtuneen edelleenjalostuksen jälkeen, asetetaan toistamiseen sisäiseen jalostusmenettelyyn, mutta tällä kertaa suspensiojärjestelmää soveltaen. Koska tavaroiden asettaminen sisäiseen jalostusmenettelyyn (suspensiojärjestelmää soveltaen) päättää sisäisen jalostusmenettelyn (tullinpalautusjärjestelmää soveltaen), menettelynhaltija voi pyytää sellaisen tuontitullin palauttamista, joka on maksettu, kun tavarat alun perin asetettiin tullinpalautusjärjestelmään. Tällöin tavaroita toistamiseen sisäiseen jalostusmenettelyyn asetettaessa suspendoitavan tuontitullin määrä määräytyy koodeksin 123 artiklan mukaisesti. Jos tuotteet luovutetaan lopulta vapaaseen liikkeeseen, hyvityskorkoa sovelletaan sitä kuukautta seuraavan kuukauden ensimmäisestä päivästä, jona tavarat tosiasiassa asetettiin sisäiseen jalostusmenettelyyn suspensiojärjestelmää soveltaen (eli tässä tapauksessa silloin, kun ne jälleentuotiin edelleenjalostuksen jälkeen) sen kuukauden viimeiseen päivään, jona tullivelka syntyi. Toisin sanoen aikaisempaa ajanjaksoa, jona tavarat olivat sisäisessä jalostusmenettelyssä tullinpalautusjärjestelmää soveltaen ja myöhemmin yhteisön ulkopuolella, ei oteta huomioon. Esimerkki 1. 15. tammikuuta: puuvillalanka asetetaan Ranskassa sisäiseen jalostusmenettelyyn tullinpalautusjärjestelmää soveltaen (jälleenviennin määräaika: 12 kuukautta); 2. 15. kesäkuuta: puuvillakangas viedään edelleen jalostettavaksi; 3. 15. lokakuuta: painettu ja värjätty puuvillakangas jälleentuodaan Yhdistyneeseen kuningaskuntaan ja asetetaan toistamiseen sisäiseen jalostusmenettelyyn suspensiojärjestelmää soveltaen (jälleenviennin määräaika: kolme kuukautta); 4. 15. joulukuuta: osa valmiista tuotteista (puuvillavaatteet) viedään; 5. 15. tammikuuta: jälleenviemättömät vaatteet luovutetaan vapaaseen liikkeeseen; 6. 14. helmikuuta: päätöstilitys esitetään. Päätelmät 1. Sen jälkeen, kun tavarat on asetettu 15. lokakuuta sisäiseen jalostusmenettelyyn (suspensiojärjestelmää soveltaen), tavaroista alun perin tullinpalautusjärjestelmään asetettaessa 15. tammikuuta maksettu tuontitulli voidaan pyytää palauttamaan. 2. Koodeksin 123 artiklassa säädetään tavaroita toistamiseen sisäiseen jalostusmenettelyyn (suspensiojärjestelmää soveltaen) asetettaessa suspendoidun tuontitullin määrästä. 3. Suspensiojärjestelmää soveltava menettely voidaan päättää vietyihin vaatteisiin sisältyvien tavaroiden osalta. 4. Toisaalta tullivelka syntyy yhteisössä myytävien vaatteiden osalta. Tällöin peritään hyvityskorkoa ja kannetaan tuontitulli. 5. Koska kyseiset vaatteet luovutetaan vapaaseen liikkeeseen 15. tammikuuta, sovelletaan sen jäsenvaltion korkokantaa, jossa tavarat asetettiin suspensiojärjestelmään (eli Yhdistynyt kuningaskunta). Koron määräytymisen ajanjaksoa määritettäessä on huomattava, että perusteetonta taloudellista hyötyä ei saatu, ennen kuin tavarat asetettiin suspensiojärjestelmään. Koron määräytymisen ajanjakso on näin ollen 1. marraskuuta ja seuraavan vuoden 31. tammikuuta välinen ajanjakso eli kolme kalenterikuukautta. Tapaus 4: Tavarat asetetaan sisäiseen jalostusmenettelyyn suspensiojärjestelmää soveltaen, jonka jälkeen ne viedään väliaikaisesti edelleen jalostettaviksi. Jälleentuodut valmiit tuotteet luovutetaan välittömästi vapaaseen liikkeeseen asettamatta niitä toistamiseen sisäiseen jalostusmenettelyyn. Edelleen jalostettuja tuotteita vapaaseen liikkeeseen luovutettaessa syntyy tullivelka. Näin ollen kannetaan tuontitulli ja peritään hyvityskorko, jonka korkokanta määräytyy sen jäsenvaltion mukaan, jossa tavarat asetettiin menettelyyn. Korkoa peritään paitsi ajalta, jona tavarat olivat tosiasiassa suspensiojärjestelmässä, myös ajalta, jona ne olivat edelleenjalostettavina yhteisön ulkopuolella. Koron määrää laskettaessa otetaan tässä tapauksessa huomioon aika, jonka tavarat olivat yhteisön tullialueen ulkopuolella. Esimerkki 1. 15. tammikuuta: puuvillalanka asetetaan Ranskassa sisäiseen jalostusmenettelyyn suspensiojärjestelmää soveltaen (viennin määräaika: yksi vuosi); 2. 15. kesäkuuta: puuvillakangas viedään edelleen jalostettavaksi; 3. 15. lokakuuta: puuvillavaatteet jälleentuodaan Yhdistyneeseen kuningaskuntaan ja luovutetaan vapaaseen liikkeeseen. Päätelmät 1. Vapaaseen liikkeeseen luovutuksen (15. lokakuuta) yhteydessä sovellettava tuontitulli lasketaan koodeksin 123 artiklan mukaisesti. 2. Hyvityskorkoa peritään. Korkokanta on Ranskassa sovellettava kanta. Koron määräytymisen ajanjakso on 1. helmikuuta - 31. lokakuuta eli yhdeksän kuukautta. Tapaus 5: Samat tavarat asetetaan sisäiseen jalostusmenettelyyn suspensiojärjestelmää soveltaen, jonka jälkeen ne viedään väliaikaisesti edelleen jalostettaviksi. Jälleentuodut tuotteet asetetaan toistamiseen suspensiojärjestelmään. Tässä tapauksessa edelleenjalostustoimintoon liittyvä tulli suspendoidaan jälleen, kun tuotteet asetetaan toistamiseen suspensiojärjestelmään. Jos menettely päätetään luovuttamalla valmiit tuotteet vapaaseen liikkeeseen, hyvityskorko määräytyy tavanomaisella tavalla. Korkoa peritään sitä kuukautta seuraavan kuukauden ensimmäisestä päivästä, jona tavarat ensimmäisen kerran asetettiin sisäiseen jalostusmenettelyyn, sen kuukauden viimeiseen päivään, jona tullivelka syntyi. Hyvityskorkoa peritään tässä tapauksessa myös ajalta, jona viedyt tavarat olivat edelleen jalostettavina. Esimerkki 1. 15. tammikuuta: puuvillalanka asetetaan Ranskassa sisäiseen jalostusmenettelyyn suspensiojärjestelmää soveltaen (jälleenviennin määräaika: 12 kuukautta); 2. 15. kesäkuuta: puuvillakangas viedään edelleen jalostettavaksi; 3. 15. lokakuuta: painettu ja värjätty puuvillakangas jälleentuodaan Yhdistyneeseen kuningaskuntaan ja asetetaan toistamiseen sisäiseen jalostusmenettelyyn suspensiojärjestelmää soveltaen (jälleenviennin määräaika: kolme kuukautta); 4. 15. joulukuuta: osa valmiista tuotteista (puuvillavaatteet) viedään; 5. 15. tammikuuta: loput vaatteista luovutetaan vapaaseen liikkeeseen; 6. 14. helmikuuta: päätöstilitys esitetään. Päätelmät 1. Kun tavarat asetetaan 15. lokakuuta toistamiseen suspensiojärjestelmään, suspendoidut tuontitullit määritetään koodeksin 123 artiklan mukaisesti. 2. Suspensiojärjestelmää soveltava menettely voidaan päättää vietyihin vaatteisiin sisältyvien tavaroiden osalta. 3. Kun loput vaatteista myydään yhteisössä, syntyy tullivelka, joten peritään hyvityskorkoa sekä kannetaan tuontitulli. Koska osa vaatteista luovutettiin vapaaseen liikkeeseen 15. tammikuuta, sovellettava hyvityskoron korkokanta on kyseisenä päivänä Ranskassa sovellettava kanta. Koron määräytymisen ajanjakso on 1. helmikuuta ja seuraavan vuoden 31. tammikuuta välinen ajanjakso eli 12 kuukautta. Tapaus 6: Samat tavarat asetetaan sisäiseen jalostusmenettelyyn suspensiojärjestelmää soveltaen, jonka jälkeen ne viedään väliaikaisesti edelleen jalostettaviksi. Jälleentuodut tuotteet asetetaan toistamiseen sisäiseen jalostusmenettelyyn, mutta tällä kertaa tullinpalautusjärjestelmää soveltaen. Tuontitullit ja hyvityskorko tulevat maksettaviksi hetkellä, jona tavarat asetetaan tullinpalautusjärjestelmään. Tuontitulli määritetään koodeksin 123 artiklan mukaisesti. Korkoa peritään ajalta, joka alkaa sitä kuukautta seuraavan kuukauden ensimmäisenä päivänä, jona tavarat ensimmäisen kerran asetettiin menettelyyn, ja päättyy sen kuukauden viimeisenä päivänä, jona tavarat asetettiin tullinpalautusjärjestelmään. Hyvityskorkoa on maksettava myös ajalta, jona viedyt tavarat olivat edelleen jalostettavina yhteisön ulkopuolella. On syytä huomata, että hyvityskorko voidaan palauttaa yhdessä tuontitullin kanssa, kun jalostettujen tuotteiden vienti lopulta päättää tullinpalautusjärjestelmää soveltavan menettelyn. Esimerkki 1. 15. tammikuuta: puuvillalanka asetetaan Ranskassa sisäiseen jalostusmenettelyyn suspensiojärjestelmää soveltaen (jälleenviennin määräaika: 12 kuukautta); 2. 15. kesäkuuta: puuvillakangas viedään edelleen jalostettavaksi; 3. 15. lokakuuta: painettu ja värjätty puuvillakangas jälleentuodaan Yhdistyneeseen kuningaskuntaan ja asetetaan toistamiseen sisäiseen jalostusmenettelyyn, tällä kertaa tullinpalautusjärjestelmää soveltaen (jälleenviennin määräaika: kolme kuukautta); 4. 15. joulukuuta: osa valmiista tuotteista (puuvillavaatteet) viedään. Päätelmät 1. Lokakuun 15. päivänä tapahtuvaan tavaroiden asettamiseen tullinpalautusjärjestelmään liittyy luovutus vapaaseen liikkeeseen ja koodeksin 123 artiklan mukaisesti määritetyn tuontitullin sekä hyvityskoron maksaminen. Korko peritään Ranskassa vapaaseen liikkeeseen luovutuksen aikana sovellettavan korkokannan mukaisesti. Koron määräytymisen ajanjakso on 1. helmikuuta - 31. lokakuuta eli yhdeksän kuukautta. 2. Koska osa vaatteista viedään 15. joulukuuta, se oikeuttaa tavaroita tullinpalautusjärjestelmään asetettaessa maksetun tuontitullin ja hyvityskoron osittaiseen palauttamiseen. Palautuspyyntö on esitettävä kuuden kuukauden kuluessa viennistä. 2 LUKU TULLIVARASTOINTI Tavanomaiset käsittelyt (531 artikla) Oliiviöljyn sekoittaminen Oliiviöljyn sekoittaminen voi tapahtua liitteessä 72 säädettyjen edellytysten ja käsittelyjä koskevien rajoitusten mukaisesti. Kyseisessä liitteessä esitetään luettelo tavanomaisista käsittelyistä, joita voidaan suorittaa tullivarastointimenettelyssä. Liitteessä 72 olevassa 12 kohdassa sallitaan tuotteen vähäinen lisääminen tavaroihin siten, että tavaroiden alkuperäinen luonne ei muutu. Tällöin ainoastaan lisätyt tuotteet voitaisiin luokitella muuhun yhdistetyn nimikkeistön (CN) kahdeksannumeroiseen alanimikkeeseen (eli siihen alanimikkeeseen, joka on pääasiallisella tavaralla, johon tuotteet on lisätty). Tämä käsittely voisi olla näin ollen mahdollista oliiviöljylle, kun lisätään vähäinen määrä CN-alanimikkeen 1590 10 10 tai 1509 10 90 neitsytoliiviöljyä CN-alanimikkeen 1509 90 00 puhdistettuun oliiviöljyyn siten, että viimeksi mainitun oliiviöljyn fyysiset ja ominaisuudet eivät muutu ja käsittelyn tuloksena saatava tuote luokitellaan myös CN-alanimikkeeseen 1590 90 00. Samaa periaatetta sovelletaan, kun nimikkeiden 1509 tai 1510 oliiviöljyä lisätään CN-alanimikkeen 1510 00 90 oliiviöljyyn. Kun kyse on liitteessä 72 olevassa 14 kohdassa tarkoitetusta tavanomaisesta käsittelystä, ainoastaan samaan yhdistetyn nimikkeistön (CN) kahdeksannumeroiseen alanimikkeeseen kuuluvia oliiviöljyjä voitaisiin sekoittaa keskenään. Yhteisvarastointi (534 artikla) Koodeksin 106 artiklan 1 kohdan a alakohdassa sallitaan menettelyyn asettamattomien yhteisötavaroiden varastointi samassa varastotilassa menettelyyn asetettujen tavaroiden kanssa. Tällöin periaatteena on, että joka hetkellä on oltava mahdollista tunnistaa kyseiset tavarat. On kuitenkin mahdollista poiketa tästä periaatteesta, jos "yhteisvarastointi" sallitaan: Rajoittamatta muilla aloilla tavaroiden varastoinnista annettujen erityisten sääntöjen (vrt. koodeksin 1 artikla) tai tullietuuksien hakemista koskevien säännösten soveltamista, koodeksin soveltamissäännösten 534 artiklan 2 kohdassa säädetään, että "yhteisvarastoinnista" on kyse silloin, kun samaan varastotilaan varastoitujen menettelyyn asettamattomien yhteisötavaroiden ja menettelyyn asetettujen muiden kuin yhteisötavaroiden tullioikeudellisen aseman määrittäminen joka hetkellä ei ole mahdollista. "Yhteisvarastointi" voidaan sallia edellyttäen, että kyseiset tavarat kuuluvat samaan yhdistetyn nimikkeistön (CN) kahdeksannumeroiseen alanimikkeeseen ja niiden kaupallinen laatu ja tekniset ominaisuudet ovat samat. Kun yhteisvarastoiduille tavaroille osoitetaan muu tulliselvitysmuoto, niitä voidaan pitää toimijan valinnan mukaan joko yhteisötavaroina tai muina kuin yhteisötavaroina, jos kunkin tavaralajin yhteisvarastointia edeltäviä alkuperäisiä paljouksia noudatetaan. Esimerkki 10000 litraa kivennäisöljyä (tullivarastointimenettelyyn asetettu muu kuin yhteisötavara) ja 10000 litraa kivennäisöljyä (menettelyyn asettamaton yhteisötavara) voitaisiin varastoida samassa säiliössä, jos molemmat tavaralajit kuuluvat samaan yhdistetyn nimikkeistön (CN) kahdeksannumeroiseen alanimikkeeseen ja niiden kaupallinen laatu ja tekniset ominaisuudet ovat samat. Kun 10000 litraa kivennäisöljyä ilmoitetaan jälleenvietäväksi, menettelyä voitaisiin pitää päättyneenä. 3 LUKU SISÄINEN JALOSTUS Tuotannon apuaineet (538 artikla) Esimerkkejä tuotannon apuaineiden kohtelusta 1. Jos tuotannon apuaineet käytetään kokonaisuudessaan jalostustoiminnossa ja 100 prosenttia jalostetuista tuotteista jälleenviedään, tuotannon apuaineille voitaisiin myöntää täysi tullittomuus. 2. Jos tuotannon apuaineet käytetään kokonaisuudessaan jalostustoiminnossa, mutta ainoastaan 50 prosenttia jalostetuista tuotteista jälleenviedään, tullittomuus voitaisiin myöntää 50 prosentille tuotannon apuaineista. Tuontitulleja ja hyvityskorkoa voitaisiin kantaa sellaisen tuotannon apuainepaljouden perusteella, joka käytetään jalostettujen tuotteiden sellaisen jäljelle jäävän paljouden tuotantoon, josta syntyy tullivelka. 3. Jos tuotannon apuaineet käytetään ainoastaan osittain ja ainoastaan tietty osa jalostetuista tuotteista jälleenviedään ja loput tuotannon apuaineista luovutetaan koskemattomina vapaaseen liikkeeseen, tullittomuutta voitaisiin soveltaa siihen osaan tuotannon apuaineita, jotka on käytetty jälleenvietyjen jalostettujen tuotteiden tuottamiseen. Tuontitulleja ja hyvityskorkoa voitaisiin kantaa lopuista käyttämättä jääneistä, vapaaseen liikkeeseen luovutetuista tuotannon apuaineista. 4. Jos tuotannon apuaineita käytetään, muttei kuitenkaan kokonaisuudessaan tiettyyn osaan jälleenvietyjä jalostettuja tuotteita, ja tullivelka syntyy kyseisistä tuotannon apuaineista, tulleja ja hyvityskorkoa voitaisiin kantaa kyseisistä tuotannon apuaineista. Jälleenvietyihin jalostettuihin tuotteisiin sisältyvien tuotannon apuaineiden suhteellinen "taloudellinen" arvo on kuitenkin vähennettävä kyseisten apuaineiden tullausarvosta. Esimerkki Yksinkertaistettujen olettamusten perusteella oletetaan, että katalyytti asetetaan menettelyyn ja sitä voidaan käyttää 10 vuotta. Katalyytin arvoksi arvioidaan 10000 euroa. Lisäksi oletetaan, että ensimmäisen vuoden aikana tuotetaan 10 jalostettua tuotetta, jotka sittemmin jälleenviedään ja loput tuotannon apuaineista luovutetaan vapaaseen liikkeeseen. Mikä olisi jalostettujen tuotteiden ja käyttämättä jääneen katalyytin suhteellinen arvo? Katalyytin arvo olisi 10 vuotta/10000 euroa eli 1000 euroa vuodelta. Näin ollen jalostettujen tuotteiden suhteellinen arvo voisi olla 1000 euroa. Tämä arvo olisi vähennettävä 10000 eurosta. Tullivelan määrittämiseksi huomioon otettava jäljelle jääneen katalyytin suhteellinen arvo voisi olla 9000 euroa. Vastaavat tavarat (541 artiklan 3 kohta) Liitteessä 74 tarkoitettuihin tavaroihin sovelletaan kyseisessä liitteessä säädettyjä erityisiä säännöksiä. Maidon ja maitotuotteiden korvaaminen vastaavilla tavaroilla on sallittua ainoastaan, jos vastaavan tavaran maidon kuiva-aine-, maitorasvapitoisuus ja maitoproteiinipitoisuus eivät ole alhaisempia kuin tuontitavaran vastaavat pitoisuudet. Tuontitavaroiden ja vastaavien tavaroiden kyseiset pitoisuudet on ilmoitettava tuonti-ilmoituksessa (IM/EX) tai vienti-ilmoituksessa (EX/IM) sekä asianomaisissa tiedotuslomakkeissa (INF9 tai INF5), jotta vastaavilla tavaroilla korvaamista voidaan valvoa. Fyysisistä tarkastuksista voidaan todeta seuraavaa: 1. Kun fyysinen pistokoe tehdään vietävien (EX/IM) vastaavien tavaroiden yhdelle lähetykselle, vastaavassa tuontitavaroiden lähetyksessä ei saa olla suurempaa pitoisuutta/paljoutta yhtä tai useampaa asianomaista aineosaa. Jos osassa maahantuotua lähetystä yhden tai useamman kyseisen aineosan pitoisuus/paljous on kuitenkin suurempi, vastaavilla tavaroilla korvaamista ei voitaisi myöntää kyseiselle osalle lähetystä. Esimerkki Jos 1000 kg maitojauhetta (CN-alanimike 0402 21 17 ), jonka rasvapitoisuus on 3 painoprosenttia, käytetään vastaavina tavaroina ja viedään, 1000 kg maitojauhetta (CN-alanimike 0402 21 17 ), jonka rasvapitoisuus on enintään 3 painoprosenttia, voidaan asettaa menettelyyn. Jos tavaralähetyksen 250 kg:n osalta rasvapitoisuus oli kuitenkin 6 prosenttia, kyseistä 250 kg:n osuutta ei voitaisi asettaa menettelyyn eikä sitä voitaisi korvata toisella 250 kg:n vastaavan tavaran lähetyksellä. 2. Kun otetaan edustavia näytteitä tietyltä viiteajanjaksolta esimerkiksi kaikista yhden luvan turvin viedyistä ja menettelyyn asetetuista tavaroista, valvonta voidaan toteuttaa esimerkiksi päätöstilityksen perusteella. Tällöin päätöstilityksestä olisi käytävä ilmi kaikkien näiden aineosien yhteispitoisuus/-paljous vietyjen vastaavien tavaroiden kaikkien lähetysten osalta, jotta sitä voitaisiin verrata kaikkiin kyseisenä viiteajanjaksona maahantuotuihin lähetyksiin; tällöin otettaisiin huomioon pitoisuuksien/paljouksien luonnolliset vaihtelut. Yhteispäättäminen (546 artikla) Esimerkkejä kuukauden ja neljännesvuoden koonnista Koodeksin 118 artiklan 2 kohdan toista alakohtaa ja koodeksin soveltamissäännösten 546 artiklaa sovelletaan yhdessä. Jäljempänä esitetyt esimerkit perustuvat seuraaviin olettamuksiin: a) sisäisen jalostusmenettelyn käyttöön (suspensiojärjestelmää soveltaen) on myönnetty lupa; b) 546 artiklan mukainen vapaaseen liikkeeseen luovutusta koskeva yleinen lupa on annettu; c) tuontitavarat, riippumatta siitä, ovatko ne samassa tilassa olevina tavaroina vai jalostettuina tuotteina, saatetaan yhteisön markkinoille koodeksin soveltamissäännösten 546 artiklan mukaisesti; d) kyseisessä esimerkissä menettelyn päättämisen määräaika on kolme kuukautta. >TAULUKON PAIKKA> Esimerkki A: Kuukauden koonti Tammikuussa (1., 15. ja 31. päivä) menettelyyn asetettuihin kolmeen tavaralähetykseen on tarkoitus soveltaa koontia. Menettelyn päättämisen määräaika on näille kaikille tavaralähetyksille 30. huhtikuuta; näin ollen päätöstilitys on esitettävä viimeistään 30. toukokuuta. Koodeksin 218 artiklan 1 kohdan ensimmäistä alakohtaa sovellettaessa katsotaan, että vapaaseen liikkeeseen luovutusta koskeva ilmoitus on esitetty ja vastaanotettu ja tavaroiden luovutus on myönnetty päätöstilitystä esitettäessä. Tavaroiden tai tuotteiden tullien määräytymisperusteet määritetään koodeksin 121 tai 122 artiklan mukaisesti. Esimerkki B: Neljännesvuoden koonti Tarkoitus on soveltaa koontia jäljempänä esitettyinä päivinä vuosineljänneksen aikana menettelyyn asetettuihin yhdeksään tavaralähetykseen: - 1., 15. ja 31. tammikuuta, - 1., 15. ja 28. helmikuuta, - 1., 15. ja 31. maaliskuuta. Menettelyn päättämisen määräaika on näille kaikille tavaralähetyksille 30. kesäkuuta; näin ollen päätöstilitys on esitettävä viimeistään 30. heinäkuuta. Koodeksin 218 artiklan 1 kohdan ensimmäistä alakohtaa sovellettaessa katsotaan, että vapaaseen liikkeeseen luovutusta koskeva ilmoitus on esitetty ja vastaanotettu ja tavaroiden luovutus on myönnetty päätöstilitystä esitettäessä. Tavaroiden tai tuotteiden tullien määräytymisperusteet määritetään koodeksin 121 tai 122 artiklan mukaisesti. 4 LUKU TULLIVALVONNASSA TAPAHTUVA VALMISTUS (552 artiklan 1 kohta) LIITE 76, A OSA Järjestysnumero 8 Esimerkki valmistuksesta siviili-ilma-aluksissa käytettäviksi tuotteiksi, joille voitaisiin myöntää lentokelpoisuustodistus Toimija hakee lupaa asettaa piirilevyt tullivalvonnassa tapahtuvan valmistuksen menettelyyn tarkoituksenaan tuottaa siviili-ilma-aluksissa käytettäviä navigointilaitteita. Kyseinen toimija on saanut eurooppalaiselta ilmailuviranomaiselta luvan myöntää lentokelpoisuustodistuksia tuotettaville navigointilaitteille. Koska lentokelpoisuustodistus voidaan myöntää navigointilaitteille, taloudellisten edellytysten voitaisiin katsoa täyttyvän piirilevyjen osalta liitteessä 76 olevan A osan järjestysnumeron 8 mukaisesti. Jos navigointilaitteet luovutetaan vapaaseen liikkeeseen, lentokelpoisuustodistus esitetään menettelyn päättävälle toimipaikalle. Järjestysnumero 10 Esimerkki "tuontitullietuuden" laskemisesta >PIC FILE= "C_2001269FI.003301.TIF"> Laskukaava: Tuontitullin määrä ilman tullivalvonnassa tapahtuvaa valmistusta - tuontitullin määrä tullivalvonnassa tapahtuvan valmistuksen yhteydessä = tuontitullietuus 5 LUKU VÄLIAIKAINEN MAAHANTUONTI ATA-CARNET Menettelyn myöntäminen Osa 1 1. ATA-carnet'n esittämisen väliaikaisen maahantuonnin menettelyn soveltamista varten tulliviranomaisten valtuuttamassa tullitoimipaikassa on vastattava lupahakemuksen esittämistä, ja tämän carnet'n (väliaikaisen maahantuonnin lehden) vastaanottamisen luvan antamista menettelyyn. 2. Tavarat, joiden väliaikainen maahantuonti voidaan suorittaa 1 kohdassa säädettyä menettelyä noudattaen, luetellaan jäljempänä olevassa luettelossa. 3. Tullitoimipaikat voivat hyväksyä ATA-carnet'ita ainoastaan jos: a) ne on annettu maassa, joka on sopimuspuolena - ATA-yleissopimuksessa(1), tai - Istanbulin yleissopimuksessa, joka on hyväksynyt ATA- ja CPD-carnet'iden hyväksymisestä väliaikaisessa maahantuonnissa 25 päivänä kesäkuuta 1992 annetut tulliyhteistyöneuvoston suositukset kyseisissä suosituksissa määrättyjen määräaikojen ja edellytysten mukaisesti, ja jotka kansainväliseen takausketjuun kuuluva yhteenliittymä on hyväksynyt ja taannut. b) niissä on tulliviranomaisten vahvistus sitä varten varatussa kohdassa carnet'n kansilehdellä, ja c) ne ovat voimassa yhteisön koko tullialueella. Tavaroiden asettaminen menettelyyn Osa 2 ATA-carnet on tavaroiden väliaikaisen maahantuonnin menettelyyn asettamiseksi esitettävä missä tahansa valtuutetussa saapumistoimipaikassa. Saapumistoimipaikka toimii tällöin menettelyyn asettavana toimipaikkana. Jos kuitenkin: a) valtuutettu saapumistoimipaikka ei voi tarkastaa, täyttyvätkö kaikki väliaikaisen maahantuonnin menettelyn edellytykset, tai b) saapumistoimipaikka ei ole valtuutettu toimimaan menettelyyn asettavana toimipaikkana, kyseinen toimipaikka sallii tavaroiden kuljetuksen määrätoimipaikkaan ATA-carnet'ta passitusasiakirjana käyttäen, jolloin viimeksi mainittu toimipaikka tarkistaa, että mainitut edellytykset täyttyvät. Osa 3 Menettelyyn asettava toimipaikka toimii seuraavasti: a) tarkastaa tuontilehden A-G kohdassa olevat tiedot; b) täyttää tuontilehden kantaosan ja H kohdan merkitsemällä tämän kohdan b alakohtaan tavaroiden jälleenvientiajan, joka ei saa olla carnet'n voimassaoloaikaa pitempi, sanotun kuitenkaan rajoittamatta koodeksin 140 artiklan 2 kohdassa tarkoitettujen erityisten määräaikojen soveltamista; c) merkitsee menettelyyn asettavan toimipaikan nimen ja osoitteen jälleenvientilehden H kohdan e alakohtaan, ja d) pitää tuontilehden itsellään. Menettelyn päättäminen Osa 4 ATA-carnet on esitettävä valtuutetussa menettelyn päättävässä toimipaikassa. Osa 5 Menettelyn päättävä toimipaikka: a) täyttää jälleenvientilehden kantaosan ja H kohdan; b) pitää itsellään jälleenvientilehden ja lähettää sen viipymättä takaisin H kohdan e alakohdassa tarkoitettuun toimipaikkaan. Maksujen määräytymistä koskevat säännökset Osa 6 ATA-carnet'n käyttöä passitusasiakirjana koskevia 454 ja 455 artiklan sekä 458-461 artiklan säännöksiä on soveltuvin osin sovellettava kannettavien tuontitullien perimiseen, jos ATA-carnet'lla tapahtuvan väliaikaisen maahantuonnin aikana tai yhteydessä on tapahtunut rikkomus tai säännönvastaisuus. Tavaroiden siirto Osa 7 Väliaikaisen maahantuonnin menettelyyn ATA-carnet'lla asetettuja tavaroita voidaan kuljettaa yhteisön tullialueella ilman muita tullimuodollisuuksia, kunnes menettelyn päättämisen muodollisuudet on suoritettu. Artiklaa 452 sovelletaan soveltuvin osin. ATA-carnet'n uusiminen Osa 8 1. Jos on odotettavissa, että väliaikaisen maahantuonnin toiminto ylittää ATA-carnet'n voimassaoloajan ilman, että menettelynhaltija voi jälleenviedä tavaroita, kyseisen carnet'n antanut yhteenliittymä voi antaa korvaavan carnet'n. Haltija palauttaa alkuperäisen carnet'n sen antaneelle yhteenliittymälle. 2. Korvaava carnet on esitettävä sen paikan toimivaltaiselle tullitoimipaikalle, jossa tavarat ovat. Tämä toimipaikka suorittaa seuraavat muodollisuudet: a) se päättää alkuperäisen carnet'n palauttamalla viipymättä jälleenvientilehden tullitoimipaikalle, jossa väliaikainen maahantuonti alun perin tapahtui; b) se vastaanottaa korvaavan carnet'n ja säilyttää tuontilehden merkittyään siihen alkuperäiseen carnet'hen merkityn viimeisen jälleenvientipäivän sekä mahdollisen pidennyksen ja sen numeron. 3. Kun väliaikaisen maahantuonnin menettely päätetään, jälleenvientitoimipaikka suorittaa osassa 5 säädetyt muodollisuudet käyttäen korvaavan carnet'n jälleenvientilehteä, jonka se lähettää viipymättä korvaavan carnet'n vastaanottaneelle tullitoimipaikalle. 4. Korvaavien carnet'iden antaminen on carnet'n antaneen yhteenliittymän velvollisuus. Jos ATA-carnet'n voimassaolo päättyy, eikä haltija voi jälleenviedä tavaroita, ja carnet'n antanut yhteenliittymä kieltäytyy antamasta korvaavaa carnet'ta, on tulliviranomaisten vaadittava tavanomaisia väliaikaisen maahantuonnin muodollisuuksia. Luettelo tyypillisistä tavaroista, joihin voidaan soveltaa väliaikaista maahantuontia ATA-carnet'ta käyttäen 1. Ammatinharjoittamisvälineet. 2. Näyttelyissä, messuilla, kokouksissa tai vastaavissa tilaisuuksissa näytteille asetettavat tai käytettävät tavarat. 3. Opetusaineisto ja tieteenharjoittamisvälineet, niiden varaosat ja tarvikkeet sekä kyseisen aineiston tai välineiden huoltoon, tarkistamiseen, kalibrointiin tai korjaukseen erityisesti suunnitellut työkalut. 4. Lääketieteelliset ja kirurgiset laitteet sekä laboratoriolaitteet. 5. Suuronnettomuuden seurausten torjuntaan käytettävät välineet. 6. Pakkauspäällykset, joista voidaan vaatia kirjallinen ilmoitus. 7. Kaikenlaiset tavarat, jotka on tarkoitettu testattaviksi, kokeiltaviksi tai esiteltäviksi ilman ansaitsemistarkoitusta, tyyppihyväksyntämenettelyjen edellyttämä testaus ja kokeilu mukaan luettuina. 8. Kaikenlaiset tavarat, joita käytetään testeissä, kokeissa tai esittelyissä, jotka tapahtuvat ilman ansaitsemistarkoitusta. 9. Näytteet eli tavarat, jotka edustavat tiettyä jo tuotannossa olevaa tavaraluokkaa tai ovat esimerkkejä tavaroista, joiden tuotantoa suunnitellaan, poisluettuina yhden ja saman henkilön maahantuomat tai yhdelle ja samalle vastaanottajalle lähetetyt samanlaiset tavarat, joiden kokonaispaljouden perusteella ei enää ole kyse tavanomaiseen kaupankäyntiin liittyvistä näytteistä. 10. Korvaavat tuotantovälineet, jotka samankaltaisten tuotantovälineiden toimittaja antaa tai jotka annetaan kyseisen toimittajan aloitteesta väliaikaisesti korvauksetta tuojan käytettäviksi samankaltaisten tavaroiden myöhempää maahantuontia vapaaseen liikkeeseen luovutettaviksi tai korjattavana olevan tuotantovälineen uudelleenkäyttöönottoa odotettaessa. 11. Taide-esineet, jotka on maahantuotu näytteille asetettaviksi niiden mahdollista myyntiä varten. 12. Ennen kaupallista käyttöä katsottaviksi tarkoitetut valotetut ja kehitetyt elokuvafilmit. 13. Ääniraidalla varustettaviksi, jälkiäänitettäviksi tai kopioitaviksi tarkoitetut filmit, magneettinauhat ja magnetoidut filmit. 14. Ulkomaisten tuotteiden tai välineiden ominaisuuksia tai toimintaa esittelevät filmit edellyttäen, että niitä ei ole tarkoitettu esitettäviksi julkisesti vastiketta vastaan. 15. Vastikkeetta automaattisessa tietojenkäsittelyssä käytettäviksi lähetetyt tietovälineet. 16. Tavarat (mukaan luettuina kuljetusvälineet), jotka ominaisuuksiensa perusteella sopivat ainoastaan tiettyjen tavaroiden tai tietyn tarkoituksen mainostamiseen. 17. Koulutettaviksi, valmennettaviksi tai siitostarkoituksiin taikka eläinlääkärin hoidettaviksi maahantuodut minkä tahansa lajiset elävät eläimet. 18. Matkailunedistämisasiakirjat ja -aineisto. 19. Merimiesten ajanvieteaineisto. 20. Erinäiset välineet, joita käytetään rajavyöhykkeellä julkisten viranomaisten valvonnassa ja vastuulla tapahtuvaan yleishyödyllisen infrastruktuurin rakentamiseen, korjaamiseen tai huoltamiseen. Väliaikaisen maahantuonnin menettelyyn asetettujen konttien käyttö sisäisessä liikenteessä (557 artiklan 2 kohta) 1. Väliaikaisen maahantuonnin menettelyyn asetettuja kontteja voidaan käyttää rajoituksetta sen ajan, jonka ne ovat yhteisön tullialueella, yhteisön tullialueella lastattavien ja siellä purettaviksi tarkoitettujen tavaroiden kuljettamiseen. 2. Väliaikaisen maahantuonnin menettelyyn asetettujen konttien käyttö sisäisessä liikenteessä jäsenvaltiossa (tietyn jäsenvaltion alueella lastattujen tavaroiden kuljetus ja purkaminen saman jäsenvaltion alueella) voitaisiin kuitenkin rajoittaa yhteen käyttökertaan kontin kunkin jäsenvaltiossa käynnin yhteydessä ja tilanteisiin, joissa kyseisiä kontteja olisi muutoin kuljetettava tyhjillään asianomaisessa jäsenvaltiossa. Kontit voisivat palata useita kertoja tiettyyn jäsenvaltioon sen ajanjakson aikana, jona ne ovat yhteisön tullialueella. Esimerkki: Kontti tuodaan yhteisön tullialueelle jäsenvaltioon A 1. tammikuuta ja se jälleenviedään yhteisön tullialueelta jäsenvaltiosta B 31. joulukuuta. Sen vuoden aikana, jona kontti on menettelyssä, sillä suoritetaan seuraavat toiminnot: - Jäsenvaltio A: saapuminen lastattuna - kuljetus - purkaminen - lastaaminen - kuljetus - purkaminen - lastaaminen - kuljetus - poistuminen jäsenvaltioon B - Jäsenvaltio B: saapuminen lastattuna - kuljetus - purkaminen - lastaaminen - kuljetus - purkaminen - poistuminen tyhjänä jäsenvaltioon C - Jäsenvaltio C: saapuminen tyhjänä - kuljetus lastauspaikkaan - lastaaminen - kuljetus - purkaminen - lastaaminen - kuljetus - poistuminen jäsenvaltioon A - Jäsenvaltio A: saapuminen lastattuna - kuljetus - purkaminen - kuljetus tyhjänä - lastaaminen - kuljetus - poistuminen jäsenvaltioon B - Jäsenvaltio B: saapuminen lastattuna - kuljetus - purkaminen - lastaaminen - kuljetus - purkaminen - lastaaminen - kuljetus - jälleenvienti. Matkustajien henkilökohtaiset tavarat ja urheilutarkoitukseen maahantuodut tavarat (Esimerkkiluettelo) (563 artikla) A Matkustajien henkilökohtaiset tavarat 1. Vaatteet. 2. Henkilökohtaisen hygienian hoitoon tarkoitetut tavarat. 3. Henkilökohtaiset korut. 4. Valokuvaus- ja elokuvauskojeet sekä kohtuullinen määrä filmiä ja lisälaitteita. 5. Kannettavat diapositiivi- tai filmiprojektorit lisälaitteineen sekä kohtuullinen määrä diapositiiveja tai filmejä. 6. Videokamerat ja kannettavat videon tallennus- ja toistolaitteet sekä kohtuullinen määrä nauhoja. 7. Kannettavat soittimet. 8. Kannettavat levysoittimet sekä levyjä. 9. Kannettavat äänen tallennus- ja toistokojeet, sanelukoneet mukaan lukien, sekä nauhoja. 10. Kannettavat radiovastaanottimet. 11. Kannettavat televisiovastaanottimet. 12. Kannettavat kirjoituskoneet. 13. Kannettavat laskukoneet. 14. Kannettavat henkilökohtaiset tietokoneet. 15. Kiikarit. 16. Lastenvaunut. 17. Vammaisten pyörätuolit. 18. Urheiluvälineet ja -varusteet, kuten teltat ja muut retkeilyvälineet, kalastusvälineet, vuorikiipeilyvälineet, sukellusvälineet, metsästysaseet sekä panoksia, moottorittomat polkupyörät, alle 5,5 metrin pituiset kanootit tai kajakit, sukset, tennismailat, tyrskylaudat, purjelaudat, golfvälineet, deltasiivet ja riippuliitimet. 19. Kannettavat dialyysikojeet ja samankaltaiset lääkintäkäyttöön tarkoitetut laitteet sekä niiden kanssa käytettävät, kertakäyttöiset tavarat. 20. Muut selvästi henkilökohtaiset tavarat. B. Urheilukäyttöön maahantuodut tavarat A. Yleisurheiluvälineet, kuten: - aidat, - keihäät, kiekot, seipäät, kuulat, moukarit. B. Palloiluvälineet, kuten: - kaikenlaiset pallot; - kaikenlaiset mailat; - kaikenlaiset verkot; - maalipylväät. C. Talviurheiluvälineet, kuten: - sukset ja sauvat; - luistimet; - kaikenlaiset kelkat; - curlingvälineet. D. Kaikenlaiset urheiluvaatteet, -jalkineet, -käsineet ja -päähineet. E. Vesiurheiluvälineet, kuten: - kanootit ja kajakit; - purje- ja soutuveneet, airot ja melat; - vesisukset ja purjeet. F. Ajoneuvot, kuten autot, moottoripyörät ja -veneet. G. Eri tapahtumia varten tarvittavat välineet, kuten: - urheiluaseet ja ampumatarvikkeet; - moottorittomat polkupyörät; - jouset ja nuolet; - miekkailuvälineet; - voimisteluvälineet; - kompassit; - paini- ja judomatot; - painonnostovälineet; - ratsastusvälineet, ravirattaat; - riippuliitimet, deltasiivet, purjelaudat; - kiipeilyvälineet; - esityksiä säestämään tarkoitetut musiikkikasetit. H. Apuvälineet, kuten: - tulosten mittaus- ja näyttövälineet; - veri- ja virtsa-analyysitarvikkeet. Merimiesten ajanvieteaineisto (Esimerkkiluettelo) (564 artikla) a) Kirjat ja painotuotteet, kuten: - kaikenlaiset kirjat; - kirjekurssit; - sanoma- ja aikakauslehdet; - satamien ajanvietepalveluista tiedottavat esitteet. b) Audiovisuaalinen aineisto, kuten: - äänen ja kuvan toistolaitteet; - magneettinauhurit; - radio- ja televisiovastaanottimet; - projektorit; - äänilevyt ja magneettinauhat (kielikurssit, radio-ohjelmat, tervehdykset, musiikki ja viihde); - valotetut ja kehitetyt filmit; - diapositiivit; - videonauhat. c) Urheiluvälineet, kuten: - urheiluvaatteet; - pallot; - mailat ja verkot; - kansipelit; - yleisurheiluvälineet; - voimisteluvälineet. d) Harrastusvälineet, kuten: - seurapelit; - soittimet; - harrastelijateatterin aineisto ja tarvikkeet; - maalaus-, kuvanveisto-, puu- ja metallityö-, matonvalmistusvälineet jne. e) Uskonnonharjoitusvälineet f) Ajanvieteaineiston osat, varaosat ja tarvikkeet. Tavaroita tai eläimiä käyttäen suoritettavat toimet (Esimerkkiluettelo) (567 artikla) 1. Koulutus. 2. Valmennus. 3. Siitos. 4. Kengitys ja punnitus. 5. Eläinlääkärin hoito. 6 Kokeilu (esim. ostoa varten). 7. Osallistuminen julkisiin esiintymisiin, näyttelyihin, kisoihin, kilpailuihin ja näytöksiin. 8. Esitykset (sirkuseläimet jne.). 9. Matkailu (myös matkustajien seuraeläimet). 10. Tehtävän suorittaminen (poliisikoirat ja -hevoset, vainukoirat, opaskoirat jne.). 11. Pelastustehtävät. 12. Laiduntaminen. 13. Työn tai kuljetustehtävän suoritus. 14. Lääketieteelliset tarkoitukset (käärmeseerumin valmistus jne.). Matkailunedistämisasiakirjat ja -aineisto (Esimerkkiluettelo) (568 artikla) a) Esineet, jotka on tarkoitettu asetettaviksi näytteille virallisten kansallisten matkailujärjestöjen valtuuttamien edustajien tai näiden määräämien asiamiesten toimistoissa tai väliaikaisen maahantuonnin jäsenvaltion tulliviranomaisten hyväksymissä muissa paikoissa: taulut ja piirustukset, kehystetyt valokuvat ja valokuvasuurennokset, taidekirjat, maalaukset, kaiverrukset tai kivipiirrokset, veistokset ja kuvakudokset sekä muut niiden kaltaiset taideteokset. b) Näytteille panoa varten tarkoitetut välineet (lasikaapit, tuet ja niiden kaltaiset esineet) mukaan lukien niiden käyttöön tarvittavat mekaaniset ja sähkölaitteet. c) Dokumenttifilmit, äänilevyt, ääninauhat ja muut ilmaisesityksiä varten tarkoitetut äänitallenteet, lukuun ottamatta niitä, joiden aihe viittaa kaupalliseen mainontaan ja niitä, joita myydään yleisesti väliaikaisen maahantuonnin jäsenvaltiossa. d) Kohtuullinen määrä lippuja. e) Dioramat, pienoismallit, diapositiivit, painolaatat ja valokuvanegatiivit. f) Kohtuullinen määrä näytteitä kansallisista käsityötuotteista, kansallispuvuista ja muista niiden kaltaisista kansanperinteeseen liittyvistä tavaroista. Ammatinharjoittamisvälineet (Esimerkkiluettelo) (569 artikla ) A. Lehdistö-, radio- ja televisioalan välineet a) Lehdistöalan välineet, kuten: - henkilökohtaiset tietokoneet; - telekopiolaitteet; - kirjoituskoneet; - kaikenlaiset kamerat (filmi- ja elektroniset kamerat); - äänen tai kuvan lähettämis-, tallennus- tai toistolaitteet (nauhurit, videon tallennus- ja toistolaitteet, mikrofonit, miksauspöydät, kaiuttimet); - ääni- tai kuvatallenteet, tyhjät tai tietoja sisältävät; - mittaus- ja tarkkailukojeet ja -laitteet (värähdysmittarit, nauhureiden, videon tallennus- ja toistolaitteiden testausjärjestelmät, yleismittarit, työkalulaatikot ja -laukut, vektorioskilloskoopit, videogeneraattorit jne.); - valaistusvälineet (valonheittimet, muuntajat, jalustat); - lisälaitteet (kasetit, valotusmittarit, objektiivit, jalustat, akut, voimansiirtohihnat, akunlataajat, monitorit). b) Radioalan välineet, kuten: - televiestintälaitteet, kuten lähetin-vastaanottimet, lähettimet, verkostoon tai kaapeliin yhdistettävät päätteet, satelliittilinkit; - äänitaajuustuotantolaitteet (äänenotto-, -tallennus- ja -toistolaitteet); - mittaus- ja tarkkailukojeet ja laitteet (värähdysmittarit, nauhureiden, videon tallennus- ja toistolaitteiden testausjärjestelmät, yleismittarit, työkalulaatikot ja -laukut, vektorioskilloskoopit, videogeneraattorit jne.); - lisälaitteet (kellot, ajanottokellot, kompassit, mikrofonit, miksauspöydät, magneettinauhat ääntä varten, generaattorikoneistot, muuntajat, paristot ja akut, akunlataajat, lämmitys-, ilmastointi- ja tuuletuslaitteet jne.); - äänitallenteet, tyhjät tai tallenteita sisältävät. c) Televisioalan välineet, kuten: - televisiokamerat; - filmitoistolaitteet; - mittaus- ja tarkkailukojeet ja -laitteet; - lähetys- ja uudelleenlähetyslaitteet; - viestintälaitteet; - äänen tai kuvan tallennus- tai toistolaitteet (nauhurit, videon tallennus- ja toistolaitteet, mikrofonit, miksauspöydät, kaiuttimet); - valaistusvälineet (valonheittäjät, muuntajat, jalustat); - filmin leikkausvälineet; - lisälaitteet (kellot, ajanottokellot, kompassit, objektiivit, valotusmittarit, jalustat, akunlataajat, kasetit, generaattorikoneistot, muuntajat, paristot ja akut, lämmitys-, ilmastointi- ja tuuletuslaitteet jne.); - äänen tai kuvan tallennus- ja toistovälineet, tyhjät tai tallenteita sisältävät (tekijäluettelo, asematunnukset, välimusiikki jne.); - raakakopiot; - soittimet, puvut, lavasteet ja muut näyttämötarvikkeet, esiintymislavat, ehostustarvikkeet, hiustenkuivaajat. d) Edellä mainittuja tarkoituksia varten suunnitellut tai erityisesti sovitetut ajoneuvot, kuten ajoneuvot, joita käytetään: - televisiolähetyksiin; - televisiolisälaitteiden kuljetukseen, - videosignaalien tallentamiseen; - äänen tallennukseen ja toistoon; - hidastuksiin; - valaistukseen. B. Elokuva-alan välineet a) Välineet, kuten: - kaikenlaiset kamerat (filmi- ja elektroniset kamerat); - mittaus- ja tarkkailukojeet ja -laitteet (värähdysmittarit, videon tallennus- ja toistolaitteiden testausjärjestelmät, yleismittarit, työkalulaatikot ja -laukut, vektorioskilloskoopit, videogeneraattorit jne.); - kameravaunut ja -puomit; - valaistusvälineet (valonheittäjät, muuntajat, jalustat); - filmin leikkausvälineet; - äänen tai kuvan tallennus- tai toistolaitteet (nauhurit, videon tallennus- ja toistolaitteet, mikrofonit, äänentarkkailulaitteet, kaiuttimet); - ääni- tai kuvatallenteet, tyhjät tai tietoja sisältävät (tekijäluettelo, asematunnus, välimusiikki jne.); - raakakopiot; - lisälaitteet (kellot, ajanottokellot, kompassit, mikrofonit, miksauspöydät, magneettinauhat, generaattorikoneistot, muuntajat, paristot ja akut, akunlataajat, lämmitys-, ilmastointi- ja tuuletuslaitteet jne.); - soittimet, puvut, lavasteet ja muut näyttämötarvikkeet, esiintymislavat, ehostustarvikkeet, hiustenkuivaajat. b) Edellä mainittuja tarkoituksia varten suunnitellut tai erityisesti sovitetut ajoneuvot. C. Muut välineet a) Koneiden, laitteistojen, kuljetusvälineiden jne. kokoamiseen, testaamiseen, käynnistykseen, tarkkailuun, tarkistukseen, huoltoon tai korjaukseen käytettävät välineet, kuten: - työkalut; - lämpötilan, paineen, etäisyyden, korkeuden, pinta-alan, nopeuden jne. mittaus-, tarkistus- tai tarkkailuvälineet ja -kojeet, myös sähkölaitteet (volttimittarit, ampeerimittarit, mittakaapelit, vertaimet, muuntajat ja rekisteröintilaitteet jne.) sekä kaaviot; - laitteet ja välineet koneiden ja laitteistojen valokuvaamiseksi niiden asennuksen aikana ja sen jälkeen; - alusten katsastuksessa käytettävät välineet. b) Liikemiesten, työntutkijoiden, tuotannon ja kirjanpidon asiantuntijoiden sekä muiden samankaltaisten ammattien harjoittajien tarvitsemat välineet, kuten: - henkilökohtaiset tietokoneet; - kirjoituskoneet; - äänen tai kuvan lähettämis-, tallennus- tai toistolaitteet; - laskukojeet ja -laitteet. c) Topografisia mittauksia tai geofyysisiä koekaivauksia suorittavien asiantuntijoiden tarvitsemat välineet, kuten: - mittauskojeet ja -laitteet; - porausvälineet; - lähettämis- ja viestintävälineet. d) Saastumisentorjunnan asiantuntijoiden tarvitsemat välineet. e) Lääkärien, kirurgien, eläinlääkärien, kätilöiden ja muiden samankaltaisten ammattienharjoittajien tarvitsemat kojeet ja laitteet. f) Arkeologien, paleontologien, maantieteilijöiden, eläintieteilijöiden jne. tarvitsemat välineet. g) Taiteilijoiden, teatteriseurueiden ja orkesterien tarvitsemat välineet, kuten julkisissa tai yksityisissä esityksissä tarvittavat esineet, soittimet, lavasteet ja puvut jne. h) Esitelmöitsijöiden esityksissään käyttämät havaintovälineet. i) Valokuvausmatkoilla tarvittavat välineet (kaikenlaiset valokuvauskojeet, kasetit, valotusmittarit, objektiivit, jalustat, akut, voimansiirtohihnat, akunlataajat, monitorit, valaistusvälineet, mallien tarvitsemat asut, asusteet ja tarvikkeet jne.). j) Edellä mainittuja tarkoituksia varten suunnitellut tai erityisesti varustetut ajoneuvot, kuten liikkuvat tarkkailuyksiköt, liikkuvat työpajat, liikkuvat laboratoriot jne. Opetusaineisto (Esimerkkiluettelo) (570 artikla) a) Äänen tai kuvan tallennus- tai toistolaitteet, kuten: - dia- tai rainaprojektorit; - filmiprojektorit; - piirtoheittimet ja pintakuvanheittimet; - nauhurit, kuvanauhurit ja kuvaputket; - suljetut televisiojärjestelmät. b) Ääni- tai kuvatallenteet, kuten: - diapositiivit, rainat ja mikrofilmit; - elokuvafilmit; - äänitallenteet (ääninauhat, äänilevyt); - videonauhat. c) Erikoisvälineet, kuten: - kirjastoja varten tarkoitettu kirjallisuus- ja audiovisuaalinen aineisto; - pyörillä liikkuvat kirjastot; - kielilaboratoriot; - simultaanitulkkausvälineet; - mekaaniset tai elektroniset ohjelmoidun opetuksen välineet; - erityisesti vammaisten opetukseen tai ammatilliseen koulutukseen suunnitellut esineet. d) Muut välineet, kuten: - seinätaulut, pienoismallit, kaaviokuvat, kortit, kartat, valokuvat ja piirrokset; - näytöstarkoituksiin suunnitellut kojeet, laitteet ja mallit; - opetustarkoituksiin valmistetut esinekokoelmat, joiden mukana on opetuksellista kuva- tai äänitietoaineistoa (opetusvälinelaukut); - kojeet, laitteet, työkalut ja konetyökalut teknistä tai ammattiopetusta varten; - pelastuspalveluvälineet, tähän tarkoitukseen suunnitellut tai erityisesti sovitetut ajoneuvot mukaan lukien, joita käytetään pelastuspalveluhenkilökunnan koulutukseen. Muut kasvatukseen, tieteeseen tai kulttuuriin liittyvää toimintaa varten maahantuodut tavarat (Esimerkkiluettelo) Tavarat, kuten: 1. puvut ja näyttämötarvikkeet, jotka lähetetään vastikkeettomana lainana näytelmäseurueille tai teattereille; 2. partituurit, jotka lähetetään vastikkeettomana lainana konserttitaloille tai orkestereille. Väliaikainen maahantuonti osittain tuontitullitta Kun osittain tuontitullitta väliaikaisesti maahantuoduille tavaroille osoitetaan tulliselvitysmuoto, mahdolliset tuontitullit voitaisiin maksaa koodeksin 143 artiklan mukaisesti. 6 LUKU ULKOINEN JALOSTUS Osittaisen tuontitullittomuuden laskeminen ottamalla jalostustoiminnon kustannukset tullausarvon perustaksi (591 artikla) 1. Toimijalla on mahdollisuus pyytää osittaista tuontitullittomuutta ottamalla jalostustoiminnon kustannukset tullausarvon perustaksi, jäljempänä 'verotuksen arvonlisäysmenetelmä'. Tätä menetelmää ei voida kuitenkaan käyttää, kun muuta kuin yhteisön alkuperää olevat väliaikaisesti viedyt tavarat on ennen niiden asettamista ulkoiseen jalostusmenettelyyn luovutettu vapaaseen liikkeeseen nollatullilla. Tämän vuoksi voi syntyä monenlaisia tilanteita: a) Verotuksen arvonlisäysmenetelmää haetaan tapauksessa, jossa väliaikaisesti vietyihin tavaroihin sovelletaan yleisesti (erga omnes) sovellettavaa nollatullia. Tämän vuoksi arvonlisäysmenetelmää voidaan soveltaa ainoastaan, kun väliaikaisesti viedyt tavarat ovat yhteisön alkuperää. b) Verotuksen arvonlisäysmenetelmää haetaan tapauksessa, jossa väliaikaisesti vietyihin tavaroihin sovelletaan etuusnollatullia. Tämän vuoksi arvonlisäysmenetelmää voidaan soveltaa ainoastaan, kun: - väliaikaisesti viedyt tavarat ovat yhteisön alkuperää tai - väliaikaisesti viedyt tavarat on luovutettu vapaaseen liikkeeseen nollatullia korkeammalla tullilla. 2. Jos pyydetään, että verotuksen arvonlisäysmenetelmä koskisi useita väliaikaisesti vietyjä tavaroita, joista osa ei ole yhteisön alkuperää eikä myöskään vapaaseen liikkeeseen nollatullia korkeammalla tullilla luovutettuja, arvonlisäysmenetelmää voidaan kuitenkin soveltaa jättämällä nämä tavarat menetelmän ulkopuolelle. Tällöin näiden vientitavaroiden arvo voitaisiin lisätä jalostettujen tuotteiden jalostuskustannuksiin. Esimerkki: Arvonlisäysmenetelmää haetaan sellaisen jalostetun tuotteen osalta, johon sisältyy kaksi erilaista väliaikaisesti vietyä tavaraa. Yksinkertaistetusti voidaan olettaa seuraavaa: a) jalostettu tuote: CN-ryhmän 8703 moottoriajoneuvot; tulli 10 %; jalostuskustannukset 15000 euroa b) väliaikaisesti viety tavara I: CN-nimikkeen 8482 kuula- tai rullalaakerit; arvo 1000 euroa c) väliaikaisesti viety tavara II: CN-nimikkeen 8708 vaihdelaatikot; arvo 1000 euroa; nämä tavarat, jotka eivät ole yhteisön alkuperää, on ennen niiden asettamista ulkoiseen jalostusmenettelyyn luovutettu vapaaseen liikkeeseen nollatullilla. Tällöin arvonlisäysmenetelmää voidaan soveltaa ottamalla yhteisen tullitariffin soveltamista varten laskentaperustaksi moottoriajoneuvojen jalostuskustannukset (15000 euroa) ja vaihdelaatikkojen arvo (1000 euroa): 10 % × (15000 euroa + 1000 euroa) = 1600 euroa. Näin ollen maksettavien tuontitullien määräksi voidaan katsoa 1600 euroa. Yhteispäättäminen (592 artikla) I JOHDANTO 1. Koonnin etuna on se, että se vähentää täydellisen tai osittaisen tuontitullittomuuden määrittämiseen liittyviä muodollisuuksia, koska ei ole enää tarpeen määrittää vapaaseen liikkeeseen luovutettujen jalostettujen tuotteiden kustakin lähetyksestä kannettavaa tarkkaa tullin määrää. Tämä luonnollisesti nopeuttaa tuotujen jalostettujen tuotteiden tulliselvitystä ja luovutusta vapaaseen liikkeeseen. Ulkoisessa jalostuksessa, johon liittyy huomattava määrä kauppaa ja saapuvien jalostettujen tuotteiden vuolas tuontivirta, on otettu myöskin käyttöön yksinkertaistettu menettely nopean tulliselvityksen takaamiseksi varmistamalla samalla kuitenkin, että asiaa koskevia sääntöjä noudatetaan asianmukaisesti. Seuraavien asiaa koskevien periaatteiden, joita havainnollistetaan jäljempänä olevassa esimerkissä, pitäisi auttaa soveltamaan sääntöjä yhdenmukaisesti. 1.2 PERIAATTEET 1.2.1 Edellytykset a) on olemassa ulkoisen jalostuksen lupa, joka ei tarkoita korjausta; b) yritys suorittaa säännöllisesti ulkoisen jalostuksen toimintoja; c) toimivaltainen tullitoimipaikka kykenee määrittämään keskimääräisen tullin yhdessä luvanhaltijan kanssa; d) luvanhaltija ilmoittaa säännöllisesti tullitoimipaikalle väliaikaisesti vietyjen tavaroiden paljoudet ja arvot. 1.2.2 Keskimääräisen tullin määrittäminen 1.2.2.1 Määritelmä Keskimääräinen tulli edustaa maksettuja tai maksettavia tuontitulleja maksettavan määrän ennakkoarvion perusteella tai ottaen huomioon vastaavana, enintään kuuden kuukauden pituisena ajanjaksona aikaisemmin maksetut tullit; tulli on kokonaislukuna oleva prosenttimäärä vastaavana viiteajanjaksona vapaaseen liikkeeseen luovutettuihin jalostettuihin tuotteisiin liittyvistä jalostuskustannuksista. 1.2.2.2 Korottaminen Tullia korotetaan tarvittaessa sen varmistamiseksi, että tileihin kirjatut tullit eivät alita lakisääteistä määrää. 1.2.3 Yksinkertaistettu menettely 1.2.3.1 Tuontitullien alustava määrittäminen Joka kerta, kun jalostettujen tuotteiden lähetys luovutetaan vapaaseen liikkeeseen, keskimääräistä tullia sovelletaan alustavasti jalostuskustannuksiin, muttei ole tarpeen määrittää joka tuontikerta kannettaviksi tulevia tarkkoja tuontitulleja. Keskimääräistä tullia sovelletaan kaikkiin luvan mukaisesti viiteajanjaksona suoritettuihin jalostustoimintoihin. Viiteajanjakso on sama kuin 1.2.2.1 kohdassa tuontitullien määrittämisessä käytettävä ajanjakso (enintään 12 kuukautta). 1.2.3.2 Tuontitullien kirjaaminen tileihin Keskimääräistä tullia soveltaen saatu tuontitullien määrä on kirjattava tileihin. 1.2.4 Menettelyn päättämistä koskevat muodollisuudet 1.2.4.1 Asianomaisen tullin lopullinen soveltaminen Tulliviranomainen suorittaa kunkin viiteajanjakson lopussa menettelyjen yhteispäättämisen ja tekee lopulliset laskelmat osittaista tuontitullittomuutta koskevien sääntöjen mukaisesti eli tulliviranomainen määrittää tarkan maksettavan määrän kullekin viiteajanjaksona maahantuodulle tavaralähetykselle. Jos lopullisista laskelmista käy ilmi, että tileihin kirjattujen tuontitullien määrä on joko liian suuri tai - huolimatta 1.2.2.2 kohdassa tarkoitetun korotuksen soveltamisesta - se on lakisääteistä määrä alhaisempi, kyseistä määrää oikaistaan tarpeen mukaan. 1.2.4.2 Uuden keskimääräisen tullin määrittäminen Uusi keskimääräinen tulli, jota sovelletaan, kun jalostettujen tuotteiden eri lähetykset luovutetaan vapaaseen liikkeeseen uuden viiteajanjakson aikana, määritetään edellä kuvattujen sääntöjen mukaisesti. II ESIMERKKILASKELMA 2.1 TAUSTAA Yhteisöön sijoittautunut tekstiiliyritys lähettää säännöllisesti väliaikaisesti vietävien tavaroiden lähetyksiä yhteisön ulkopuoliseen maahan. Tavaroista valmistetaan siellä vaatteita, jotka yritys tuo tämän jälkeen yhteisöön. Raaka-ainelähetysten virran ja muodin muuttumisen takia yrityksen on saatava vaatteet takaisin mahdollisimman nopeasti. Lyhentääkseen tavaroiden tulliselvitykseen tarvittavaa aikaa yritys ottaa yhteyttä tulliviranomaisiin. Yritys voi voimassa olevan luvan perusteella esittää näytön siitä, että edeltävien kuuden kuukauden aikana se on maksanut 1000000 euroa vaatteiden valmistukseen liittyviä jalostuskustannuksia. Jalostettuihin tuotteisiin sisältyvien väliaikaisesti vietyjen tavaroiden (kangas, napit, lanka, tarvikkeet) kokonaisarvo on 2500000 euroa. Jalostettuihin tuotteisiin (vaatteet) sovellettava tuontitulli on 14 prosenttia. Väliaikaisesti vietyihin tavaroihin sovellettava tuontitulli vaihtelee tavaroiden lajin perusteella. Tässä esimerkissä väliaikaisesti vietyjen tavaroiden osalta vähennettävä määrä on 300000 euroa. Tullausarvosääntöjen mukaisesti määritettyjen kuljetus- ja vakuutuskustannusten arvioidaan olevan yhteensä 70000 euroa. 2.2 KESKIMÄÄRÄISEN TULLIN MÄÄRITTÄMINEN 2.2.1 Jalostettujen tuotteiden tullausarvo: >TAULUKON PAIKKA> 2.2.2 Kannettavat tuontitullit: - jalostettuihin tuotteisiin sovellettavat tullit: 3570000 euroa × 14 % A = 499800 euroa - vähennettävät tullit (väliaikaisesti vietyihin tavaroihin sovellettavat tullit) B = 300000 euroa - erotus: kannettavat tuontitullit: A - B = 199800 euroa 2.2.3 Keskimääräinen tulli: >TAULUKON PAIKKA> 20 prosenttia korotetaan esim. 1 prosenttiyksiköllä 21 prosenttiin sen varmistamiseksi, että tileihin kirjatut tuontitullit eivät alita lakisääteistä määrää. 2.3 TULLISELVITYS JA TUONTITULLIEN KANTAMINEN Luvanhaltija voi maahantuoda viiteajanjakson (esim. kuusi kuukautta) aikana valmistettuja vaatteita ja huolehtia kunkin tavaralähetyksen luovutuksesta vapaaseen liikkeeseen maksamalla 21 prosenttia tuontitulleja jalostuskustannuksista; lakisääteisesti kannettavaa tuontitullia ei tarvitse määrittää joka kerta (ks. kohta 1.2.3.1 edellä). 2.4 ULKOISEN JALOSTUSMENETTELYN PÄÄTTÄMINEN KULUNEEN VIITEAJANJAKSON OSALTA 2.4.1 Tiedot >TAULUKON PAIKKA> 2.4.2 Tuotettujen jalostettujen tuotteiden tullausarvo >TAULUKON PAIKKA> 2.4.3 Kannettavat tuontitullit - A = jalostetuista tuotteista kannettavat tullit: 4350000 × 14 % = 609000 euroa - B = vähennettävät väliaikaisesti viedyistä tavaroista kannettavat tullit: 350000 euroa - kannettavat tuontitullit = (A - B) = 259000 euroa - liikaa kannetut tullit: 262500 euroa - 259000 euroa = 3500 euroa (tullinpalautus tai -peruutus). 2.4.4 Seuraavan viiteajanjakson aikana sovellettavan uuden keskimääräisen tuontitullin määrittäminen: >TAULUKON PAIKKA> 21 prosenttia korotetaan esim. 1 prosenttiyksiköllä 22 prosenttiin sen varmistamiseksi, että tileihin kirjatut tuontitullit eivät alita lakisääteistä määrää. (1) Sopimuspuolet voidaan löytää WWW-sivustoilta: http//www.iccwbo.org (alahakemisto: chambers - ATA carnets).